Srijeda, 16 Maj 2018 18:05\nNakon ispitivanja osumnjičenih, postupajući tužilac iz Posebnog odjela za organizovani kriminal, privredni kriminal i korupciju, prema Sudu BiH uputiće prijedlog za određivanje pritvora za tri osumnjičena lica, uhapšena tokom jučerašnje akcije ''Nasljednik''.\nPodsjećamo, u akciji su prema saopštenju Tužilaštva BiH za Sarajevo-RS portal, uhapšeni Stjepan Lazarević zvani Braco iz Pala, Bojan Segić zvani Debeli iz Prnjavora i Vlastimir Tomić zvani Šuker-Šuca iz Valjeva.\nMjere pritvora predložene su iz razloga opisanih u članu 132. ZKP BiH, tačke a) i b), odnosno zbog opasnosti da bi boravkom na slobodi mogli ometati istragu, prikrivati dokaze, te vršiti uticaj na svjedoke ili saučesnike, te u odnosu na jednog osumnjičenog zbog opasnosti od bjekstva.\nNavedeni osumnjičeni lišeni su slobode u akciji koju su po nalogu Tužiilaštva BiH, realizovali SIPA i MUP RS, a osumnjičeni su za organizovani kriminal, povezan sa međunarodnim krijumčarenjem većih količina opojne droge marihuama "skank".\nPosljednja izmjena Srijeda, 16 Maj 2018 18:03\nViše iz kategorije: « Sedmorka ''pala'' zbog droge u akciji ''Arsenal'' Loši putevi u Srpskoj odnijeli 1.671 život »


BULEVAR ŽENSKIH TAJNI U VRŠCU\nU okviru festivala Ženskih tajni u realizaciji uglednih novinarki Sanje Marinković i Vesne Dedić, proteklog vikenda u Gradskom muzeju u Vršcu održana je manifestacija Bulevar ženskih tajni. Manifestaciju, je posetio i pratio veliki broj sugradjanki i sugradjana, a prisutnima su se predstavile i uspešne Vrščanke.\nDomaćin ove manifestacije, koja je u prethodnom periodu uspešno organizovana u više od 20 gradova u Srbiji, bila je gradonačelnica Vršca Dragana Mitrović. Cilj festivala koji traje već više od godinu dana je život žena u Srbiji, izjednačavanje njihovih prava sa muškarcima i jednakim šansama da uspeju u životu kao poslovne žene, izgrade svoje karijere, samostalno rukovode firmama, gazdinstvima, a da pri tom budu i uspešne majke i supruge.\nManifestacija je obuhvatala zajedničku radionicu sa publikom gde su predstavljena razna iskustva Vrščanki i Vrščana dok su u drugom deli soju priču sa prisutnima podelile sugradjanke koje su uprkos prelomnim trenucima u životu uspele da prevazidju probleme i izgrade karijeru i porodicu.


Србија да се укључи у расправу о мини хидроцентралама на Нери | Zeleni Srbije\nZeleni Srbije žele da skrenu pažnju na planove izgradnje dve mini hidrocentrale na srednjem toku Nere u Rumuniji. Projektu se protivi lokalno stanovništvo zbog lošeg uticaja na ekosistem reke, a Zeleni Srbije smatraju da će se on negativno odraziti i na tok Nere sa srpske strane granice u mestima kroz koje ova reka protiče.\nNakon susreta s investitorima iz Italije, 16. februara, više od 300 meštana iz Prigora, mesta u županiji Karaš-Severin, strahuje da će priroda biti uništena planiranom izgradnjom mini hidrocentrala i vodozahvatom na 11 km srednjeg toka reke Nere u Rumuniji. Javnoj raspravi prisustvovali su predstavnici civilnog sektora iz Srbije, a prisutna je bila i koordinatorka Zelenih Srbije za Vojvodinu Violeta Jovanov Peštanac.\nU Planu za izgradnju se navodi da bi mini hidrocentrale bile izgrađene u blizini prašumskih rezervata predloženih za UNESCO baštinu, a na 500 m udaljenosti od granice Nacionalnog parka Semenik – Klisura Karaša.\nZeleni Srbije traže da se država Srbija uključi u javnu raspravu i iznese zabrinutost zbog uticaja na životnu sredinu. U ovom slučaju prekršene su ESPOO, Arhuska i Ramsarska konvencija, a građani naše zemlje treba da znaju da je Srbija morala da bude informisana o namerama države Rumunije da želi da izgradi hidrocentrale na reci Neri koja protiče i kroz Srbiju.\nPored brojnih štetnih uticaja u Rumuniji, izgradnja ovih hidrocentrala može izazvati trajnu štetu i u zaštićenim područjima na teritoriji Republike Srbije u predelu izuzetnih odlika „Karaš-Nera“, kao i u ramsarskom području Labudovo okno, čiji je deo Specijalni rezervat prirode „Deliblatska peščara“.\nPodsećamo da je prošle godine, Federacija Koalicije Natura 2000 dobila spor, sudskim poništenjem rešenja o uticaju na životnu sredinu, za izgradnju drugih četiri mini hidrocentrala na planinama Carku u područjima Natura 2000, takođe u županiji Karaš – Severin.\nZeleni Srbije podsećaju da su i Srbija i Rumunija potpisnice Espoo konvencije o proceni uticaja na životnu sredinu u prekograničnom kontekstu koja ima za cilj da spreči, smanji i ograniči moguće značajne štetne prekogranične uticaje uzrokovane predloženim projektom.\nIz svih ovih razloga, Zeleni Srbije postavljaju pitanje zašto niko u Srbiji o tome ne govori, da li je uključeno Ministarstvo poljoprivrede i zaštite životne sredine i da li Srbija o tim projektima bilo šta zna, i pitaju nadležne šta će Srbija kao zainteresovana strana preduzeti?\nSve se ovo događa u XXI veku, kada su tehnološke mogućnosti obezbeđivanja energije neslućenih razmera, naspram nepovratnog gubljenja prirodnih vrednosti u obe države i sakaćenju jedinog vrednog što nam je ostalo od prirode, a koje treba da predamo potomstvu.


Stanković u dvodnevnoj poseti jugu Srbije\n03.12.2012. 10:08h 27.04.2017. 14:50h\nPredsednik Koordinacionog tela će danas razgovarati s predstavnicima lokalne samouprave u Preševu i Bujanovcu, a sutra će posetiti Medveđu\nVRANJE - Predsednik Koordinacionog tela za opštine Bujanovac, Preševo i Medveđa Zoran Stanković posetiće danas i sutra jug Srbije, gde će razgovarati s predsednicima opština, šefovima odborničkih grupa i predstavnicima političkih partija.\nStanković će danas razgovarati s predstavnicima lokalne samouprave u Preševu i Bujanovcu, a sutra će posetiti Medveđu, saopštilo je Koordinacionalno telo.\nU Preševu će novi predsednik Koordinacionog tela razgovarati s predstavnicima lokalne samouprave i liderima partija koje su na vlasti u tom gradu - Ragmijem Mustafom iz Demokratske partije Albanaca (DPA), Skenderom Destanijem, liderom Demokratske unije doline (DUD) i Ramizom Ljatifijem iz Demokratskog preporoda (DP).\nStanković će u Preševu razgovarati i sa šefovima odborničkih grupa u lokalnoj skupštini i predstavnicima srpskih političkih partija.\nTokom ponedeljka, Stanković će posetiti Bujanovac gde će biti potpisani ugovori s predstavnicima malih i srednjih preduzeća iz tog grada, Preševa i Medveđe, kojima su na konkursu Koodrinacionog tela dodeljena bespovratna sredstva u ukupnoj vrednosti 40 miliona dinara.\nStanković će u Bujanovcu razgovarati i s predsednikom opštine i predsednikom Skupštine opštine - Nagipom Arifijem i Hijredinom Hidom, a potom na odvojenom sastanku i sa zamenikom predsednika opštine dr Stojančom Arsićem.\nPotom slede susreti i razgovori sa svim šefovima odborničkih grupa, najvišim predstavnicima srpskih političkih partija, predsednikom Nacionalnog saveta Albanca Galipom Bećirijem, kao i s predstavnicima kancelarije OEBS-a za jug Srbije.\nU utorak, Stanković će posetiti Medveđu gde će razgovarati s predsednikom opštine Slobodanom Draškovićem, zamenikom predsednika opštine Fljorimom Sahitijem i predsednicom Skupštine opštine Natašom Filić.\nPredsednik Koordinacionog tela razgovaraće i sa sešefovima odborničkih grupa, predsednicima opštinskih odbora srpskih političkih partija, kao i sa dekanima Pravnog i Ekonomskog fakulteta, navodi se u saopštenju.\nZoran StankovićKoordinacio telo za opštine BujanovacPreševo i Medveđa


Obuka za smanjenje rizika od katastrofa - Crveni Krst\nU okviru realizacije V-IOLA projekta koji je Crveni krst Crne Gore započeo tokom 2018. godine, u Sutomoru se u periodu od 25-27. februara organizuje Obuka za smanjenje rizika od katastrofa.\nNaime, glavni cilj V-IOLA projekta je promocija inicijative EU volonterizma i izgradnje kapaciteta za prijem volontera u zemljama izvan Evropske unije, konkretno u ovom slučaju Crne Gore i Srbije. Projekat obuhvata konzorcijum od 14 partnera, a pored Crvenog krsta Crne Gore, tu su i Crveni krst Italije, Crveni krst Rumunije, Civilna zaštita Italije, Direktorati za vanredne situacije Crne Gore i Srbije, FORS, kao i neke nevladine organizacije iz Italije i Mađarske. Projekat koji traje dvije godine ima za cilj sljedeće: promocija partnerstava u odnosu na kapacitete i potencijale inicijative za EU volonterizam, aktivnosti izgradnje kapaciteta u vidu treninga za poboljšanje volonterizma u civilnoj zaštiti, aktivnosti smanjenja rizika od katastrofa i organizacionog razvoja; podrška kroz proces sertifikacije za EU Aid volonterizam; proučavanje i testiranje aktivacije online volontiranja i njegove implikacije po civilnu zaštitu.\nObuku koja se održava u Trening centru Crvenog krsta Crne Gore vode predavači iz Crvenog krsta Italije i NVO JSSZ iz Mađarske, uz učešće predstavnika Direktorata za vanredne situacije Ministarstva unutrašnjih poslova Crne Gore, FORS-a, kao i volontera Crvenog krsta Crne Gore. Tokom obuke polaznici će steći znanja iz različitih segmenata smanjenja rizika od katastrofa kroz pripremljeni scenario koji se tiče zemljotresa. Tako se na treningu govori o metodologiji prikupljanja podataka, analizi ciljnih grupa, identifikaciji lokacija za kamp, istraživanju tržišta, sprovođenju kampanje za smanjenje rizika od katastrofa, monitoringu I sl. Tokom treninga, polaznicima će na raspolaganju biti i online volonteri koji će naročiti pružiti podršku tokom rada u GIS-u (geografsko-informacionog sistema).\nKroz ovaj projekat, Crveni krst Crne Gore će imati mogućnost da obuči određeni broj svojih volontera i zaposlenih u oblasti smanjenja rizika od katastrofa, kao i da završi proces sertifikacije za EU aid volontere, tj. da bude organizacija domaćin volonterima iz zemalja EU koji mogu pružiti pomoć tokom vanrednih situacija. Projekat se finansira iz sredstava Evropske komisije –tehnička podrška za izgradnju.\nHomeNovostiObuka za smanjenje rizika od katastrofa Top of Page


XIAOMI Robot usisivač Robot - Idealno.rs\nPočetna / Mali kućni aparati / Usisivači / Robotski usisivači / XIAOMI Robot usisivač Robot\nPonuda prodavnice DOT Market za proizvod XIAOMI Robot usisivač Robot. Ispravnost cene i podataka proveri na internet stranici prodavnice.\nTežina usisivača (u kg) 3.5 kg\nVirtuelni zid ne\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za XIAOMI Robot usisivač Robot i izberi najbolju. Robotski usisivači iz kategorije Usisivači je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda XIAOMI Robot usisivač Robot i vidi da li ti odgovara ili pogledaj druge proizvode brenda XIAOMI. Opis i tehnički podaci proizvoda XIAOMI Robot usisivač Robot se mogu razlikovati od onih u internet prodavnici u kojoj obavljaš kupovinu. XIAOMI Robot usisivač Robot je dostupan u prodavnici DOT Market po ceni, koja je navedena pored svakog prodavca u meniju "Prodavnice".\nGarantne uslove za XIAOMI Robot usisivač Robot proveri u prodavnici u kojoj nameravaš da obaviš kupovinu. Slika za XIAOMI Robot usisivač Robot je simbolična, zato se pre kupovine u prodavnici uveri da je proizvod isti.\nRadijus delovanja do 2.5 sata aktivnog čošćenja\nod 39.568,00 DIN


Slučaj zlostavljanja na poslu: Oglasila se Ellen Degeneres – Tračara\nVoditeljka Ellen Degeneres, koja stoji iza emisije “The Ellen Show”, postala je predmet istrage nakon brojnih tvrdnji njenih zaposlenih o zlostavljanju na radnom mestu. Mary Connelly, Ed Glavin, Andy Lassner producenti su koji su dobili najviše optužbi.\n“Problem je što troje izvršnih producenata koji su nadređeni svim tim ljudima maltretiraju ljude i zlostavljaju ih na njihovom radnom mestu. Oni smatraju da svi koji rade za ‘The Ellen Show’ treba da se osećaju najsrećnije na svetu i ako neko nije zadovoljan, da će ga lako zameniti jer svi žele taj posao”, otkrio je jedan od anonimnih izvora.\n“Ako želi da ima svoju emisiju koja nosi njeno ime, trebalo bi da se više angažuje da vidi šta se zapravo događa oko nje. Mislim da joj producenti govore da je sve u najboljem redu, a ona im veruje”, otkrio je.\nNi sama Ellen nije nevina, makar tako tvrde zaposleni.\nNaime, oni sve sve više iznose tvrdnje da kada Ellen prođe ne smeju da je pogledaju u oči, niti da joj se obrate, kao i o njenom toksičnom ponašanju. Oni su rekli da su, naime, upozoreni da ne smeju da je gledaju.\nA nakon što je pokrenuta istraga Ellen je svim zaposlenima poslala pisma u kojima im se izvinjava zbog problema.\n“Svi moramo da vodimo računa kako naše reči utiču na druge i veoma mi je drago što su ovi problemi isplivali i što su mi predočeni”, kaže Ellen u pismu.\nOna je napisala i da je prvog dana emitovanja emisije rekla da će ovaj šou biti “mesto sreće”.\n“Rekla sam da niko nikada neće podići glas, a prema svima će se postupati sa poštovanjem. To očigledno nije slučaj i veoma mi je žao zbog toga.”\n“Ljudi koji rade za mene i sa mnom očigledno su napravili lažnu sliku o meni, govore pogrešne stvari u moje ime i to mora da prestane”, navela je ona.\nEllen je istakla i da je ponosna na ekipu:\n“Mnogo mi je drago što donosimo radost i pomoć svetu, želim da svi koji gledaju našu emisiju i svi koji rade na njoj budu srećni. Mnogo mi je žao zbog onih koji nisu doživeli to.”\nEmisija je sa emitovanje počela u septembru 2003. godine i do sada je imao 17. sezona i više od 2.700 epizoda, a svakog dana je najgledanija u svom, dnevnom terminu.\nPrevPrethodna vestDnevni horoskop za 1. avgust 2020. godine\nNaredna vestSeka Aleksić: Nisam trudna, debela samNext


Odlukom o komunalnom redu obavezno je uklanjanje snega i leda sa trotoara širine do pet metara – Poportal\nOdlukom o komunalnom redu obavezno je uklanjanje snega i leda sa trotoara širine do pet metara\nPao je i prvi sneg, a sa njim stižu i obaveze i odgovornosti oko čišćenja istog, a njegovo uklanjanje moglo bi da vam iz džepa izbije i nekoliko hiljada dinara. Obaveze imaju svi, od stanara do zaposlenih u firmama i prodavnicama, pravna i fizička lica.\nOni koji prekrše Odluku o komunalnom redu, rizikuju novčane kazne od 5.000 do 50.000 dinara.\nOdlukom o komunalnom redu obavezno je uklanjanje snega i leda sa trotoara širine do pet metara, koji se nalaze ispred zgrade ili parcele, za pravna i fizička lica koja koriste te nepokretnosti kao vlasnici, korisnici, zakupci ili neposredni držaoci.\nTo podrazumeva i obavezno uklanjanje ledenica sa krovova isturenih delova zgrade, kao i čišćenje ulaza u stambene i poslovne objekte. Kazna za fizičko lice iznosi 5.000 dinara, za preduzetnike 25.000 dinara, za pravna lica 50.000 dinara.\nKazne možete da dobijete ako i svojim „belim“ četvorotočkašem izađete na ulicu i učestvujete u saobraćaju. Kazne su i nekoliko puta veće ako zbog nemara neko bude povređen. Sigurno ste iks puta na ulicama videli automobil koji na krovu nosi sav nataloženi sneg. Rekli bismo, to je problem vlasnika automobila, ali i nije ukoliko taj sneg tokom vožnje počne da pada pa završi na automobilu iza sebe. Ukoliko se uključite u saobraćaj, a da prethodno niste očistili sneg ili led sa svojih stakala, to vas može koštati 5.000 dinara, što je iznos koji možete očekivati i za zavejane registarske tablice i svetla. Ako neočešćenim vozilom izazovete saobraćajnu nezgodu, to vas može koštati od 5.000 do 18.000 dinara.\nZa slučaj da vam sa krova vise ledenice, predviđene su kazne od 5.000 pa do 100.000 dinara. Ovo je često nemoguć poduhvat jer ta mesta na krovu nisu dostupna, pa je najbolje, ako živite u zgradi da to prepustite „Gradskom stambenom“. U najgorem slučaju reći će vam kome dalje da se obratite.\nNa ulicama će biti sve više snega i leda, pa će biti povećan i broj padova i lomova kostiju na javnim mestima, a neki će sigurno razmisliti da li će „presaviti tabak“ i porazmisliti o odšteti pošto su pali i izlomili se jer neko nije očistio sneg i led.


Milić: Kad je ovako teško, junački je ići na dijalog - Centar za evroatlantske studije - CEAS\nMilić: Kad je ovako teško, junački je ići na dijalog\nObjavio N1 09 novembar 2018 .\nJako je dobro što se briselski dijalog nastavlja i intenzivira uprkos brojnim problemima, ocenila je u emisiji 360 stepeni predsednica Centra za evroatlantske studije Jelena Milić. Spremnost na dijalog je zaista najveća hrabrost i patriotizam, rekla je.\n"Jako dobro što se dijalog dešava, pohvalno je što se nastavlja bez obzira na veliki broj problema. Možemo se slagati ili ne slagati sa mnogim politkama vladajuće koalicije... ali mislim da je sada kad je ovako teško i komplikovano junački ići na dijalog", rekla je ona.\nOna je ocenila i da su kosovski Albanci manje spremni da naprave kompromis i da se trenutno budućnost i reputacija Kosova ozbiljno dovodi u pitanje zbog njihove nespremnosti da razumeju očekivanja svojih partnera.\n"Srbija tu trenutno dobija i ne mogu da se bunim što je to tako", kaže Milić.\nVojni analitičar Aleksandar Radić je rekao da nije pitanje šta nas razdvaja, već šta nas povezuje sem činjenice da je kriza i da se mora doći do rešenja.\n"Prištinske vlasti imaju do sad jednu stečenu naviku da su nagrađeni za radikalne poteze, to je efekat loših đaka u razredu… kad razgovaram sa ljudima iz Prištine, oni vide da pravila funkcionišu tako da ako čvrsto udarite o sto, dobićete ono što tražite, jer je Srbija pod pritiskom", rekao je Radić.\nNažalost, dodaje on, na Balkanu su ratovi nametali rešenja, a proces pregovora traje toliko dugo jer svaka sitna politička kalkulacija može da se stavi na sto i da bude argument iznad svih argumenta.\nGovoreći o najavi formiranja vojske Kosova, Radić je ocenio da su same kosovske snage instrument za trenutnu političku igricu. Milić je dodala da je to opasna provokacija, i da je reakcija Srbije bila korektna i nije se dizala tenzija, ali da je ozbiljnija situacija.\nMa koliko bilo teško i ozbiljna provokacija, Srbija bi pametno trebalo da pusti da zemlje članice NATO rešavaju tu situaciju, da pokaže strpljenje i uzdržanost.\n"Može da se zloupotrebi složenost trenutka i strpljenje, a spremnost na dijalog je zaista najveća hrabrost i patriotizam", ocenila je ona.\nGovoreći o današnjem sastanku predsednika Srbije Aleksandra Vučića i Kosova Hašima Tačija u Briselu, Milić je ocenila da očito postoje i neki politički i bezbednosni razlozi zašto se proces rešavanja pitanja Kosova ubrzava.\nOna je oceila i da kosovski lideri ne misle na budućnost nacije.\n"Najveći problem je uistinu to što kosovski lideri, pre svega Ramuš Haradinaj ne misle na budućnost Kosova i varaju svoje birače i javno mnjenje, dajući im lažnu percepciju da je Kosovo kompletirano, u smislu međunarodne zajednice. To je ozbiljan problem", kaže.\nProblem je i to što se sa druge strane misli da su SAD svemoćne i da mogu da nerede kosovskim Albancima šta god hoće, dodaje.\n"To su elementarne stvari bilateralnih odnosa. Za SAD je Kosovo suverena država, ne možete ga tretirati kao protektorat više, i manevarski prostor možda i nije toliko velik i to je sada uistinu problem. I na kraju će se svesti na to ko će popustiti, a bilo bi dobro da to naplati na duže staze i pokaže da je bio pouzdaniji partner kad je Savezu bilo teže", kazala je.\nRadić je rekao da je politka vojne neutralnosti više medijska nego stvarna slika. On je rekao da misli da bi Vučić možda i potpisao članstvo u NATO ako bi taj potpis bio strogo poverljiv.\nRealnost je da je pritisak sve veći i da će sankcije zbog vojne saradnje sa Rusijom biti neugodan izazov, zaključio je on.


SRBIJA DOBILA PROTIVNIKA Veliki odbojkaški klasik u borbi za finale Evropskog prvenstva! - Svetionik.com\nBlic - Današnje Vesti #3893\n3893 SRBIJA DOBILA PROTIVNIKA Veliki odbojkaški klasik u borbi za finale Evropskog prvenstva!\nBlic - Današnje Vesti · 15.09.2021 18:20\nBlic - Današnje Vesti 1 mesto · 23.09.2021 11:11\nDUDINA ŠESTORKA Najbolnija slika sa oproštaja od Dušana Ivkovića Pročitaj više\nBlic - Današnje Vesti 2 mesto · 22.09.2021 15:15\nBlic - Današnje Vesti 2 mesto · 22.09.2021 21:03\nNikola Jokić, aktuelni MVP NBA lige, u prvom obraćanju pred početak nove sezone govorio je o mnogim temama. Očekivano vrlo brzo se izdvojio odgovor o razlogu zbog kog nije igrao za Srbiju. Pročitaj više\nOPROŠTAJ OD LEGENDARNOG DUDE! Veliki broj ljudi na Novom groblju - tu su Itudis, Divac, Paspalj, predstavici Zvezde i Partizana...\nBlic - Današnje Vesti · 21.09.2021 11:52\nLegendarni košarkaško trener Dušana Dude Ivkovića danas u podne će biti sahranjen u porodičnoj grobnici na Novom groblju u Beogradu. Pročitaj više\nBlic - Današnje Vesti · 21.09.2021 20:20\nDva puta je osvojila olimpijsko zlato - 2012. u Londonu i 2021. u Tokiju - a ima samo 29 godina. I taman smo je pitali kako joj zvuči kada naglas kaže: Milica Mandić, dvostruka olimpijska šampionka, stigla je ispravka, kroz osmeh naravno. Pročitaj više\nBlic - Današnje Vesti · 21.09.2021 21:34\nVelika prašina digla se zbog fotografije Novaka Đokovića i Milana Jolovića u Bosni i Hercegovini pre nekoliko dana. Pročitaj više\nBlic - Današnje Vesti · 20.09.2021 19:21\nNovak Đoković ovih dana boravi u Bosni i Hercegovini gde je nastala fotografija na kojoj je kraj najboljeg tenisera sveta Milan Jolović Legenda, bivši komandant specijalne jedinice "Vukovi sa Drine". Pročitaj više\nVidiš 2,865 vesti od ukupno 2,881.


Crnogorci bez viza putuju u 101 državu - Vijesti | Radio Televizija Budva - Budva Crna Gora\nRadio Budva Live: Bajaga I Instruktori - Suza\nCrna Gora zauzima bolju poziciju od susjedne Albanije, koja je na 44. mjestu i Bosne i Hercegovine, koja se nalazi na 43. poziciji.\nKada je riječ o pokretanju programa državljanstva za investitore, Crna Gora je u konkurenciji sa Maltom, Kiprom i Bugarskom, zemljama koje privlače strane investitore, saopšteno je Pobjedi iz Arton kapitala.\nOd ukupno 199 zemalja, Hrvatska zauzima 18. poziciju sa izlazom u 137 zemlje, pasoš Srbije je na 35. mjestu i daje mogućnost putovanja u 109 država, dok Makedonija zauzima 37. poziciju i omogućava bezvizno putovanje u 105 zemalja.\nPassport Index predstavlja sistem rangiranja kako bi se otkrile prednosti svakog pasoša iz cijelog svijeta. Iako su na prvih 10 mjesta evropski pasoši, Evropa nastavlja da bude relativno teško dostupna. Prema podacima Svjetske turističke organizacije Ujedinjenih nacija, u prosjeku 76 odsto svjetskog stanovništva treba da ima vizu prije polaska u Evropu.\nNjemački pasoš se rangira kao najmoćniji na svijetu, pri čemu prvo mjesto dijeli sa Švedskom i daje mogućnost putovanja u 157 zemalja bez vize. Na drugoj poziciji su pasoši Finske, Italije, Švajcarske, Francuske, Velike Britanije i Španije sa 156 bezviznih destinacija pokazuju najnoviji podaci.\nPassport Index pozicionira zemlje na osnovu snage svakog pasoša, određenog pomoću tri stepena metode ,,Arton kapitala“, kombinujući podatke za zemlje sa bezviznim putovanjem, zajedno sa informacijama za zemlje koje daju "vizu po dolasku" i sa pozicijom države u Indeksu ljudskog razvoja Ujedinjenih nacija. Passport Index služi za razumijevanje snage koju daje svaki pasoš nosiocu preko identiteta, mogućnosti, mobilnosti i kvaliteta života.\nPredsjednik kompanije Arton kapital Armand Arton rekao je za Pobjedu da mnogi ljudi širom svijeta smatraju da je pasoš prepreka njihovim mogućnostima u životu, stoga odlučuju da osnaže njihov identitet i globalni uticaj preko dobijanja drugog državljanstva kroz investicije.\nU doba povećanje mobilnosti, postati građanin svijeta nikad nije bilo poželjnije. Ulaganje u drugo mjesto boravka ili državljanstvo je oslobađajuće i povećava privilegije, koje dolaze sa odgovornošću prema svijetu rekao je Arton. Finansijska kompanija Arton kapital, sa sjedištem u Kanadi, osnažuje pojedince i porodice da postanu građani svijeta.\nArton ima više od 15 kancelarija širom svijeta, a do sada su pomogli u privlačenju preko 2,7 milijardi dolara direktnih stranih investicija u zemlje. Kao globalna finansijska savjetodavna kompanija, specijalizovana za programe za boravak i državljanstvo investitora, Arton kapital igra ključnu ulogu u osnaživanju vlade, konsultanata, pravnih i finansijskih stručnjaka i investitora da ispune svoje ciljeve efikasno, efektivno i odgovorno.\nKompanija je član grupe Arton, koja se sastoji od licenciranog međunarodnog bankarstva, finansijskog savjetovanja i investicionog savjetovanja subjekata koje je prilagođeno potrebama građana svijeta.\nLista zemalja iz kojih je od danas dozvoljen dolazak u Crnu Goru


RADNIK DOČEKUJE ZRINJSKI Oslabljeni protiv tradicionalno neugodnog rivala - UGLJEVIK.INFO\nFudbaleri Radnika će danas da ugoste Zrinjski u okviru 14. kola m:tel Premijer lige BiH, a trener Slavko Petrović ima mnogo problema u sastavu.\nStefan Janjić neće igrati zbog tri žuta kartona, Pavle Sušić i Luka Vinski su od ranije van stroja zbog povreda, a Vladimir Bradonjić je nekoliko dana imao temperaturu.\nNa povrede se žale Faruk Gogić, Ermin Huseinbašić i Nikola Popara tako da je veliko pitanje ko će od njih moći da zaigra, a jedina poozitivna stvar je povratak iskusnog kapitena Velibora Đurića koji se oporavio od korona virusa.\nBijeljinci su mnogo lošiji u međusobnom skoru pošto u 26 odigranih mečeva imaju svega tri pobjede naspram 15 trijumfa Mostaraca, osam puta je bilo neriješeno, a gol razlika je 16:40.\nKada su u pitanju dueli u Semberiji domaći su tu ostvarili sve tri svoje pobjede, četiri puta nije bilo pobjednika, a gosti su se radovali šest puta. Radnik je postigao 12, a primio 16 golova.\nDozu optimizma izabranicima Slavka Petrovića može da ulije činjenica da je posljednji susret na Gradskom stadionu završen pobjedom domaćeg tima od 1:0, a u prvom dijelu tekuće sezone u Mostaru je bilo 0:0.\nMeč Radnik – Zrinjski počinje u 17 časova, a danas su na rasporedu još dva meča 14. kola m:tel Premijer lige BiH: Tuzla Siti – Sarajevo (13) i Velež – Široki Brijeg (15).


'KO TE VOZI NA POSAO'\n'KO TE VOZI NA POSAO'\nIzvor: Blic,Lokalne novine | Obrenovac, 27.10.2019.\nInspekcije češljaju poslodavce, na udaru više od 2 miliona radnika - prevoz na ruke ili busplus\nKada bude usvojen novi Zakon o porezu na dohodak građana, zaposleni će svojim poslodavcima morati da dokumentuju svaki trošak za odlazak i povratak sa posla. U prevodu, ukupno oko 2,2 miliona radnika u Srbiji moraće da donose fiskalne račune sa kioska kada uplate “Bus plus” ili račune za gorivo ako na posao dolaze svojim kolima.\nIzuzetak su oni kojima će firma mesečnu markicu za prevoz plaćati direktnom uplatom preko računa gradskom prevozniku.\nNaime, firme su do sada polazile od mišljenja Ministarstva finansija od 5. juna ove godine koje propisuje obavezu poslodavaca – da za isplate zaposlenima na ime troškova prevoza poseduju odgovarajuće "računovodstvene isprave" koje dokazuju da ovaj novac zaista predstavlja naknadu za dolazak i odlazak sa rada, što je, inače, neoporeziv iznos za poslodavca.\n“Najnovijim izmenama naknada troškova za prevoz moraće da bude dokumentovana, što znači da će radnik morati da ima račun. Time će, praktično, biti pogođeni svi zaposleni koji ne koriste gradski prevoz”, objašnjava u razgovoru za “Blic Biznis” Snežana Mitrović, predsednik Računovodstvene komore Srbije.\n“Do sada su pravo na naknadu za dolazak na posao imali svi u skladu sa opštim aktom i do propisanog neoporezivog iznosa. Sada se menja situacija i svi koji dolaze na posao svojim automobilom, a koji bi takođe morali da imaju pravo na naknadu troškova prevoza, moraće to da ugovore sa poslodavcem. Poslodavci će to verovatno izbegavati jer se ne smatra da je to korišćenje privatnog auta u službene svrhe”, navodi Mitrović.\nIstovremeno, i zaposleni su u dilemi, a mnogi su se pobunili i zbog protivzakonitog zadiranja u privatnost jer su pojedini poslodavci anketirali radnike u želji da saznaju kako putuju od kuće do posla, da bi u skladu sa tim prilagodili i svoje obračune.\nS obzirom na to da Mišljenje nije pravno obavezujuće, za većinu poslodavaca je predstavljalo enigmu kako da ispravno obračunavaju i isplaćuju troškove za prevoz, a kako bi izbegli bilo kakve sankcije Poreske uprave. Takođe, zabrinuti su i koliko će najavljene izmene ubuduće zahtevati dodatnog rada administracije, jer će velike kompanije morati da prikupljaju i čuvaju obimnu dokumentaciju o nadoknadi troškova prevoza zaposlenih.\nTo je, prema rečima poreskih stručnjaka, u suprotnosti sa odlukom Vrhovnog kasacionog suda od pre nekoliko godina u kojoj stoji da zaposleni ima pravo na naknadu za prevoz i da nema obavezu da to dokazuje.\nSada se očekuje da će novim Zakonom o porezu na dohodak građana, koji bi trebalo da bude usvojen u novembru, biti definisane kaznene odredbe, pa će država moći da počne kontrolu sprovođenja propisa. Samo na osnovu Mišljenja ministarstva to nije mogla da radi, a samim tim ni da određuje kazne.\nSnežana Mitrović smatra da se najavljena izmena planira samo da bi se pomoglo gradskom prevozniku u Beogradu, i da nije dovoljno vođeno računa o zaposlenima u drugim gradovima, gde ljudi ne koriste javni prevoz, već svoje automobile.\n“Pravo na naknadu za prevoz definiše se i u Ugovoru o radu, ali pravo za korišćenje sopstvenog automobila u službene svrhe se ne može podvesti pod naknadu za prevoz jer su to zakonom definisana dva različita davanja i oporezivanja”, ističe ona i upozorava da su moguće razne zloupotrebe i da mogu biti ugroženi i poslodavci i zaposleni.\nBez naknade za pešake i bicikliste\nKako navodi knjigovođa jedne privatne firme u Beogradu, u slučaju nepostojanja verodostojne isprave koja dokumentuje troškove prevoza za dolazak i odlazak sa rada, isplate zaposlenima u ovu svrhu će biti tretirane kao nedokumentovani trošak i poslodavcima se neće priznati kao rashod kod obračuna poreza na dobit. Neće biti priznat ni propisani neoporezivi iznos iz Zakona o porezu na dohodak građana.\n“To znači da će oporeziva dobit da se poveća za nepriznate troškove, a samim tim i iznos godišnjeg poreza na dobit firme”, ističe izvor "Blica".\nU slučaju zaposlenih koji na rad dolaze pešice, biciklom ili bilo kojom drugom vrstom prevoza čiji se trošak ne može dokumentovati, to praktično znači da neće imati pravo na naknadu za prevoz. Kako navodi naš izvor, ako poslodavac ipak želi da radniku, na neki način, isplati ta sredstva može se dogovoriti sa njim da ovaj novac opravda računom nekog drugog troška.\n“Svakako, neko bi trebalo da vodi evidenciju o tome ko je i koliko naplatio za prevoz i čime se trošak pokriva. Ako je mali broj zaposlenih u administraciji preduzeća, sve ovo jeste dodatni, opterećujući rad...”\nStručnjaci objašnjavaju i da, ukoliko se poslodavac opredeli za opciju da radnicima ipak isplaćuje troškove prevoza u okviru plate, moraće taj iznos da oporezuje, pa samim tim i zaposleni mogu očekivati manji ukupan iznos u svojim novčanicima.


Teklasu 10,7 miliona evra za otvaranje pogona u bivšem Geoksu - Bujanovačke\nPočetna EKONOMIJA Teklasu 10,7 miliona evra za otvaranje pogona u bivšem Geoksu\nTeklasu 10,7 miliona evra za otvaranje pogona u bivšem Geoksu\nBujanovačke12. mar 2022.EKONOMIJA, NASLOVNA 1\nBujanovac, 12. mart 2022. – Turska kompanija “Teklas” dobiće 10,7 miliona evra državne pomoći za otvaranje proizvodnog pogona u Vranju na mestu nekadašnjeg Geoksa.\nMinistarstvo privrede je dodelilo subvencije, pa će turska kompanija do 2028. godine dobiti pomoć iz budžeta svih građana. Prva rata iznosi 6,5 miliona evra i isplatiće se ove godine, dok je poslednja 2028. godine i iznosi 532.800 evra.\nPrevious PostProglašena lista Koalicije Albanaca Doline Next PostZoran Đinđić (12. mart 2003-12. mart 2022)\nOne thought on “Teklasu 10,7 miliona evra za otvaranje pogona u bivšem Geoksu”\nRoro 12. marta 2022. at 09:03\nOvaj nije normalan. Pa Vučić rasipa naše pare kao da iz svog džepa daje,kukala nam majka. Idi što pre dok nas skroz ne uništiš,sram te bilo.


Upravni odbor Telenor fondacije\nO TELENORU O NAMA DRUŠTVENA ODGOVORNOST TELENOR FONDACIJA UPRAVNI ODBOR TELENOR FONDACIJE\nGeneralni direktor Telenor Srbija, Predsedavajući upravnog odbora Telenor fondacije\nMajk Mišel (Mike Michel) stupio je na dužnost generalnog direktora Telenora u Srbiji 8. oktobra 2018. godine. Pre nego što se pridružio Telenoru Srbije, bio je na poziciji izvršnog direktora marketinga u telekomunikacionoj kompaniji Banglalink u Bangladešu. Takođe, Mišel je bio izvršni direktor marketinga u Telenoru Mađarske, i potpredsednik upravljanja brendovima u Telenor grupi u Norveškoj.\nMišel poseduje više od dvadeset godina iskustva na rukovodećim pozicijama u globalnim telekomunikacionim kompanijama u regionu, Severnoj Americi i Aziji. Radio je na različitim rukovodećim pozicijama u Češkoj, Srbiji, Crnoj Gori i Mađarskoj. U Srbiji i Crnoj Gori proveo je pet godina, tokom kojih je vodio timove u oblasti komercijale i biznisa.\nDiplomirao je ekonomiju na kanadskom univerzitetu „Sajmon Frejzer".\nMr Darinka Radojević, posebni savetnik ministra zaštite životne sredine\nPoseduje višegodišnje iskustvo u privredi, obrazovanju i koorodinaciji multidisciplinarnim projektima. Od 2007. godine, iskustvo u oblasti životne sredine, održivog razvoja I reformi javnog sektora stekla je radeći na više pozicija u javnom sektoru, kao rukovodilac Grupe za održivi razvoj u Kabinetu potpredsednika Vlade za evropske integracije, sekretar Saveta za održivi razvoj, sevetnik potpredsednika Vlade za reformu javnog sektora i v.d. pomoćnik direktora Direkcije za elektronsku upravu. Bila je saradnik više organizacija civilnog društva u pripremi I realizaciji projekata, seminara i treninga. Diplomirala je i magistrirala na Tehnološko-metalurškom fakultetu u Beogradu.\nRobert Čoban, predsednik kompanije Color Press Group\nNovinarsku karijeru započeo je kao novosadski dopisnik beogradskih „Večernjih novosti“; zagrebačke „Arene“ i sarajevskih „Naših dana“. Danas na čelu Color Press Grupe, najvećeg izdavača magazina u regionu sa kompanijama u svih 6 republika - 64 magazina, 11 internet portala i preko 50 konferencija godišnje. U porfoliju kompanije nalaze se i brojni licencni naslovi: „The Economist“, „Hello!“, „Brava Casa“, „Bravo“, „Alan Ford“, „Grazia“, „Jamie Oliver Magazine“ i brojni drugi.\nDirektorka Korporativnih komunikacija i održivog razvoja (Communication and Sustainability Director), Marija Vujanić, poseduje više od 15 godina rada u oblasti odnosa sa javnošću.\nIskustva je sticala na nekoliko vodećih pozicija u korporativnom i nevladinom sektoru, kao i PR agencijama. Pre nego što se pridružila Telenoru u 2012-toj, bila je PR and Citizenship Lead u kompaniji Microsoft Srbija i izvršna direktorka Fonda Ecotopia. Marija je diplomirala na Ekonomskom fakultetu Univerziteta u Beogradu (2002).\nMilica Begenišić, Menadžer Telenor fondacije i Senior Ekspert održivog razvoja i organizacije događaja, Telenor d.o.o.\nSvoju karijeru u oblasti telekomunikacija započela je 2001. godine. Bogato iskustvo stekla je radeći u različitim sektorima kompanije, od korisničkog servisa preko marketinga do korporativnih komunikacija, kao i kroz saradnju sa velikim brojem eksternih saradnika i vladinih institucija. Tokom godina, kroz organizaciju korporativnih događaja, aktivno je učestvovala u iniciranju i implementaciji društveno odgovornih projekata kompanije Telenor i Telenor fondacije.


Radijacija od hidrogenske bombe doći će do svih kontinenata - 22.09.2017, Sputnik Srbija\nRadioaktivno zagađenje od testiranja hidrogenske bombe iznad Tihog okeana najverovatnije će se zadržati u Japanu, ali može da stigne do bilo kojeg kontinenta... 22.09.2017, Sputnik Srbija\n21:16 22.09.2017 (Osveženo: 08:42 23.09.2017)\nRadioaktivno zagađenje od testiranja hidrogenske bombe iznad Tihog okeana najverovatnije će se zadržati u Japanu, ali može da stigne do bilo kojeg kontinenta, izjavio je rukovodilac klimatskog programa Svetskog fonda za divlju prirodu Rusije Aleksej Kokorin.\n„Taloženje radioaktivnih sedimenata moguće je na svim kontinentima, ali pre svega u Japanu i Japanskom moru, pošto se vazdušna masa kreće, uglavnom, sa zapada na istok“, rekao je Kokorin.\nPrema njegovim rečima, radijacija će se pojaviti na najmanje očekivanim mestima, a to veoma zavisi od ruže vetrova i pravca njihovog strujanja.\n„Ona će obići čitav svet, celu Severnu poluloptu, a potom će doći i do Južne, preko atmosfere. Možemo da se setimo Černobilja, iako tamo i nije bilo nuklearne eksplozije, kada je taloženje radioaktivnih sedimenata, mada ne mnogo radioaktivnih, bilo zabeleženo gotovo po celom svetu“, dodao je ekspert.\nRanije je američki predsednik Donald Tramp, obraćajući se pred Generalnom skupštinom UN, izjavio da Vašingtonu neće preostati ništa drugo osim da uništi Severnu Koreju, ukoliko ona bude pretila Sjedinjenim Američkim Državama.


Ukinuta vanredna situacija u Prokuplju i Žitorađi, još na snazi u Blacu i Kuršumliji - ToplicaPressToplicaPress\nHome / DRUŠTVO / Ukinuta vanredna situacija u Prokuplju i Žitorađi, još na snazi u Blacu i Kuršumliji\nVanredna situacija je u Prokuplju uvedena krajem oktobra, a u Žitorađi početkom novembra 2020. godine zbog kako je obrazloženo tada “značajnog porasta pregleda pacijenata sa respiratornih tegoba, kao i zaraženih koronom”.\nPoslednjih 20-ak dana na teritoriji Topličkog okruga se beleži jednocifren broj novih slučajeva virusa korona. Smatramo da su se stekli uslovi da se ukine vanredna situacija i da možemo ponovo normalno da funkcionišemo u redovnom stanju – kažu u Gradskoj upravi Prokuplja.\nNaglašavaju da propisane mere republičkog Kriznog štaba ostaju da važe i apeluju na građane da ih poštuju, ali i da se pre svega vakcinišu svi koji to do sada nisu uradili.\nShare the post "Ukinuta vanredna situacija u Prokuplju i Žitorađi, još na snazi u Blacu i Kuršumliji"\nPrevious: VD direktora JKP „Hammeum“ Prokuplje dao ostavku, na njegovo mesto došao većnik\nNext: Prokupačka opozicija najavljuje tužbe zbog odluke o koncesionoj prodaji JKP „Hammeum“


Komandant Kfora: Na Zapadnom Balkanu krhko i nestabilno\nVozilo Kfora na ulazu u Mitrovicu\nNa Kosovu postoji više izazova za bezbjednost i sveukupna situacija može postati vrlo krhka i nestabilna u cijelom regionu uz brzo izbijanje nasilja, upozorio je danas u Briselu komandant Kfora, general Đovani Fungo.\nBezbjednost Kosova je povezana sa stabilnošću i sigurnošću cijelog Zapadnog Balkana, a na Kosovu se "svakodnevno suočavamo s izazovima političkih i multietničkih zategnutosti, vjerskog ekstremizma, problemima izbjeglica i migranata, kao i s ruskim uticajem", ocijenio je u Evropskom parlamentu zapovednik snaga NATO na Kosovu.\nOn je u raspravi o bezbjednosnoj situaciji na Zapadnom Balkanu u pododboru za bezbjednost i odbranu EP objasnio da "postoji snažan uticaj Rusije u regionu, mada nema dokaza o direktnom uplitanju Moskve", prenijela je Beta.\nKako je rekao komandant Kfora, "radi se suštinski o posrednom uplivu, s jakim porukama u prilog srpskom nacionalizmu, davanju podrške elitama, što je propraćeno mnoštvom ‘lažnih vijesti’ ".\nGeneral Fungo je upozorio na problem da će "idućih mjeseci jedan broj islamističkih boraca izaći iz zatvora na Kosovu i moraće da budu uključeni u društvo, što će predstavljati pravi izazov".\nOn je rekao da pitanje istrage i suđenja za ratne zločine na Kosovu od 1998. do 2000. predstavlja bezbjednosni izazov, "što bi moglo promijeniti situaciju najesen kad to krene i tu bi mogli nastati problemi tokom godine".\n"Svi ovi činioci bez ikakve sumnje ugrožavaju bezbjednost na Kosovu, na šta jako utiče i politička neizvjesnost poslije kosovskih izbora i problema dijaloga Prištine i Beograda", naveo je italijanski general.\n"Tu su i veoma opasne prijetnje vezane za ekstremizam, takođe korišćenje pitanja pretvaranja Bezbednosnih snaga Kosova u armiju, čemu se odlučno protivi Beograd", stavio je do znanja general Fungo, primjetivši da je "ishod toga neizvestan" .\n"Zbog svega toga", upozorio je on, "sveukupna situacija može postati vrlo krhka i nestabilna u regionu uz brzo izbijanje nasilja, što je sasvim moguće".


Košarkašice slavile u Boru – CZBG portal\nKošarkašice slavile u Boru\nponedeljak 24.12.2018\tNema komentara na Košarkašice slavile u Boru\nKošarkašice Crvene zvezde savladale su Bor u zaostaloj utakmici 13.kola Prve ženske košarkaške lige 90-62 (18-11, 24-19, 30-14, 18-18).\nUtakmica je počela minutom ćutanja u čast Dragane Vuković, dok su počast velikom prijatelju kluba i istaknutom košarkaškom radniku, preminuloj u ponedeljak odale i košarkašice Crvene zvezde noseći crni flor na dresu.\nUtakmica je igrana u prepunoj hali USC „Bor“, a Crvena zvezda je tradicionalno imala veliku podršku navijača.\nOsim u prvoj četvrtini, u kojoj smo videli 6 promena rezultata, četiri puta je rezultat bio izjednačen, nisu imale problema crveno-bele da dođu do nove pobede i zadrže maksimalan učinak u domaćem šampionatu. Bor je serijom 5-0 došao do prednosti 11-8 u 7.minutu, Crvena zvezda uzvratila serijom od devet uzastopnih koševa i na kraju prvih 10 minuta imala vođstvo 11-18.\nZvezda je nastavila seriju i u drugoj četvrtini do 11-0, i vrlo brzo stigla do dvocifrene prednosti, koju je održavala i kontrolisala tokom susreta. 14 od 23 poena Snežana Bogićević je postigla u drugom kvartalu, uključujući i 9 na startu same četvrtine. Na poluvremenu šampion Srbije je imao na svom kontu 12 poena prednosti, 20-42.\nDrugo poluvreme Zvezda je otvorila serijom 10-0, stigla do +20, a zatvorila serijom 11-0, uz tri trojke Miline Mišeljić i time potvrdila svoju 13. pobedu. 30 poena su ubacile crveno-bele u trećoj deonici, četiri uspešna pokušaja van linije 6,75.\nPoslednja četvrtina nije donela uzbuđenja, Zvezda je imala maksimalnih +32 nakon pete trojke Miline Mišeljić (58-90), a ekipa Bora uspela do kraja samo da smanji minus na konačnih 62-90. Trener Vuković je dao priliku svim igračicama da zabeleže minutažu.\nSnežana Bogićević je bila najefikasnija sa 23 poena, Mišeljić je ubacila 17 (5-7 za tri), uz 7 skokova, a dvocifrene su bile još i Mina Đorđević sa 12, odnosno, Aleksandra Katanić sa 10.\nU sredu (16:30) Zvezda dočekuje ekipu Celja u poslednjem meču u regionalnom takmičenju za 2018.godinu, a 29.decembra i Šabac za kraj 2018.godine.\nKKŽ Crvena zvezda: Naumčev 7 (2sk 4as), Čubra 3, Tešić, Topuzović 6 (6sk 4as), Bogićević 23 (3sk), Zukanović 2, A.Katanić 10 (4as), Dešić, Bojović 8 (2sk 4as), Đorđević 12 (6sk), Mišeljić 17 (7sk), Vulović 2.


Vesti online / Slobodno Vreme / Putovanja / Evo šta treba da radite ako vam na aerodromu oštete prtljag\nSigurno ste već imali prilike da vidite neki od brojnog video materijala koji prikazuje kako zaposleni na aerodromu tretiraju naš prtljag zbog čega vam je odmah bilo jasno zašto su koferi uglavnom oštećeni. Zabeleženi su slučajevi na Ibici i u Madridu gde zaposleni otvaraju tuđe kofere i kradu stvari.\nIpak, snimak iz Japana pokazuje suprotno i treba da služi kao primer ostatku sveta.\nNa snimku možete videti kako radnici pažljivo i sa rukavicama dočekuju kofere, te ih još pažljivije prenose u kamiončiće koji će ih odvesti do aerodroma.\nBez žurbe i veoma pažljivo tako da sve ostane na svom mestu. Pogledajte video, a u nastavku saznajte koja su vaša prava u slučaju da vam je kofer oštećen.\nKako piše "Potrošački savetnik", ako je vaš prtljag oštećen po zakonu zahtev za odštetu morate da ponesete u roku od sedam dana od dana preuzimanja prtljaga. Ali, u praksi je preporučljivo da odmah podnesete zahtev inače će vam biti teško da dokažete da je oštećenje nastalo u toku leta ili tokom transporta, a Vaš zahtev će biti verovatno odbijen.\nAko aviokompanija odbije vašu reklamaciju ili ne odgovori na nju u roku od 30 dana imate pravo da prijavite aviokompaniju vazduhoplovnom inspektoru pri Direktoratu civilnog vazduhoplovstva.\nPUTOVANJA Neobične stvari koje ljudi pokušavaju da unesu u avion\nZANIMLJIVOSTI Šta se dešava sa stvarima koje zaboravite u avionu?\nPUTOVANJA 10 stvari bez kojih ne treba da krećete na put


NESPOSOBNI I KORUMPIRANI, IMENOM I PREZIMENOM: CIN objavio bazu (SIMBOLIČNO) kažnjenih sudija i tužilaca, samo dvoje ostalo bez posla - IZDVOJENO.ba\nNESPOSOBNI I KORUMPIRANI, IMENOM I PREZIMENOM: CIN objavio bazu (SIMBOLIČNO) kažnjenih sudija i tužilaca, samo dvoje ostalo bez posla\nNovinari CIN-a su otkrili imena 122 sudija, tužilaca i stručnih saradnika koji su disciplinski kažnjeni jer su u svom radu pravili greške, svjesno ili nesvjesno. Međutim kazne su simbolične, uglavnom opomene i tek smanjenje plate. A samo dvoje sudija je razriješeno dužnosti\nObjavljeno 18. Jula 2019. 11:02\n„Ja ne bih davala javno jer Vi dovodite u situaciju te ljude − ne mogu da rade, obavljaju svoje funkcije, a da ne kažem, ako imaju porodice, da mogu porodice biti predmet različitih napada, neugodnosti, takvih stvari”, kaže Amila Mimica Kunosić, članica VSTV-a.\nNasuprot tome, njen kolega iz VSTV-a Goran Nezirović smatra da ništa u disciplinskom postupku ne treba biti tajno: “Što je stepen povjerenja javnosti u pravosuđe niži, to bi standardi koje mi primjenjujemo trebali biti oštriji da bi na taj način vratili povjerenje građana u pravosudni sistem. Zbog toga ja smatram da imena sudija i tužilaca koji su disciplinski odgovarali ne treba da budu tajni”.\nAmila Mimica KunosićCINGoran NezirovićVSTV\nISPROBAJTE I VI: Svijet poludio za novom aplikacijom koja vas pretvara u starca, dok vam Rusi kradu fotografije


A šta će albanskih 16 miliona naspram 200 miliona Srba i Rusa?! - 22.06.2018, Sputnik Srbija\nPolitizovanje meča Srbije i Švajcarske počelo je odavno, a kulminiralo je tako da izgleda da su Kosovo i Albanija toliko „avanzovali“ pa postali Švajcarska. 22.06.2018, Sputnik Srbija\nKako drugacije prokomentarisati ovih 16mil osim, rečju, budalastina. Broj Albanaca u Srbiji raste progresivno. Izgleda da kod njihovih zena trudnoca traje 3 meseca a svaka zena rodi najmanje trojke. Ovakvo ponasanje švajcarskih fudbalera je ponizavanje drzave Švajcarske. Puno srece nasim fudbalerima, pa da se i veceras radujemo zbog pobede!\nsvetsko prvenstvo u fudbalu 2018, vesti sa svetskog prvenstva u fudbalu, vesti, srbija, albanija, velika albanija, svetsko prvenstvo u fudbalu 2018, društvo, švajcarska (država)\n16:41 22.06.2018 (Osveženo: 14:57 21.09.2021)\n© Sputnik / Vitaliй Timkiv / Uđi u foto-galerijuNavijači Srbije i Rusije na utakmici protiv Kostarika - Srbija


Bojović: DPS i SDP stvorili parazitski sistem - Vijesti.me\nDemokratska partija socijalista i Socijaldemokratska partija stvorile su neracionalan i parazitski sistem koji se jasno prepoznaje u raznim društvenim oblastima, kazao je predsjednik Pravedne Crne Gore Rade Bojović.\n"Od javne uprave i paradržavnih preduzeća, preko univerziteta, pa do privilegovane državne akademije, formiran je podmitljivi i rasipnički model nezasluženog nagrađivanja", navodi se u saopštenju Bojovića.\nKako je naveo, to se u javnim preduzećima i administraciji ogleda kroz stranački namještena članstva i sinekure u upravnim odborima i brojnim vladinim komisijima.\n"Na univerzitetu se to vidi kroz oporezivanje studenata putem takozvanog samofinansiranja i stranački kontrolisane projekte koji su u funkciji nezasluženog povećanja profesorskih zarada", ocijenio je Bojović.\nPola miliona eura godišnje za parapenzionerski fond\nPrema njegovim riječima, Crnogorska akademija nauka i umjetnosti (CANU) plastičan je primjer, kako je kazao, visoke nacionalne ustanove zasnovane na lojalističkim apanažama.\n"Osim što predstavlja jedinstven slučaj nacionalne akademije koja je uspjela iskompromitovati vlastiti naziv, najbolji je primjer izdašnog i ničim zasluženog nagrađivanja akademika.\nUmjesto da akademici, ukoliko imaju znanja i energije, zarađuju honorare na tržištu naučno-istraživačkih projekata, stvoren je sistem visokih apanaža u kojem se preko pola miliona eura godišnje odvaja za jednu vrstu parapenzionerskog fonda", rekao je Bojović.\nOn smatra da je CANU tako postala mjesto gdje se pitanje akademske časti svelo "na krupan mjesečni džeparac i to pod milošću vlasti čija je specijalnost trošenje tuđih para".\nHičkok 6 godina i 4 mjeseca\nBojović, Darmanović, Krivokapić, Stanković iz iste lopovske kuhinje SDP-a\noriginal 6 godina i 4 mjeseca\n..rado bi se Bojovic i ,,pravedni,, prisili tim parazitima to im je i jedini cilj..primomogao im je on itekako da naprave parazitski sistem, samo sto nije uspio da se zakaci kad je trebalo...je li i Miljo Radojicic ,,pravedni,, :)))\nmomo_divlji 6 godina i 4 mjeseca\nbravo Rade,ali da nijesi možda zaboravio da si ti učestvovao u utemeljenju ove vlasti?


Neizvesna podrška Bajdena i Klintonove Sandersu – Krstarica\nTanjug 29. januara 2020. 00:31\nVAŠINGTON – Bivši demokratski potpredsednik SAD Džo Bajden i kandidatkinja Demokratske partije na prošlim predsedničkim izborima Hilari Klinton nisu se izričito izjasnili da li će podržati prosocijalističkog senatora Bernija Sandersa ako dobije nominaciju demokrata ne predstojećim izborima, javlja AP.\n„Ne mogu sada da kažem. To će zavisiti od toga kako ćemo se odnositi jedan prema drugom od sada, pa do izbora (predsedničkog) kandidata“, rekao je Bajden novinarima u Meskatinu, šest dana pred stranačke izbore u Ajovi.\nBajden, koji se ponovo bori za predsedničku nominaciju demokrata, ranije je obećao da će podržati demokratskog kandidata, bez obzira ko to bude bio, i tokom sadašnje kampanje isticao da će „pakleno pomagati“ svakom svom rivalu da pobedi aktuelnog predsednika Donalda Trampa.\nAgencija podseća da njih dvojica imaju različite stavore prema socijalnom osiguranju, spoljnoj politici i trgovini.\nKasnije je, ipak, donekle revidirala svoj stav, navodeći da je njen prioritet „penzionisanje Trampa“ i da će, kao što je to uvek činila, podržati kandidata demokrata.\nOd sutra u funkciji novi most Bratoljub i granični prelaz


Četvrtina mladih do 30 godina starosti nezaposleno\nM. D. 30. aprila 2016. 10:00\nOd ukupnog broja osoba na evidenciji Nacionalne službe za zapošljavanje (NSZ), četvrtina su mladi do 30 godina starosti, a iako je primetan trend njihovog smanjenja, oko 60 odsto njih nema nikakvo radno iskustvo, rekao je direktor te službe Zoran Martinović.\nPrema njegovim rečima, polovina spada u dugoročno nezaposlene.\nMartinović je na otvaranju Sajma preduzetništva u Privrednoj komori Srbije rekao da iako je statistika na tržištu rada sada povoljnija nego ranije, mladi su još uvek u nepovoljnijem položaju u odnosu na opštu populaciju kad je pitanju mogućnost zapošljavanja.\n„Oko 188.000 ljudi koji su mlađi od 30 godina je na našoj evidenciji, to je veliki broj, praktično četvrtina od ukupnog broja nezaposlenih, ali je to ipak podatak koji je povoljniji u odnosu na isti period prethodne godine jer smo tada imali oko pet odsto više mladih na evidenciji“, navodi Martinović.\nOn je kazao da iako se smanjio broj mladih ljudi na evidenciji NSZ , loše je to što 62 odsto njih nema nikakvo radno iskustvo, a 50 odsto njih spada u dugorocno nezaposlene -što znači da duže od godinu dana čekaju na zaposlenje.\nMartinović je naveo da je u prošloj godini oko 39 odsto mladih do 30 godina starosti uspelo da se zaposli.\nPreciznije, 95.000 je našlo posao, a od tog broja, 25.000 direktnim posredovanjem NSZ.\nMartinović ističe i da su sajmovi zapošljavanja veoma korisna mera i da je u protekloj godini širom Srbije održano 68 sajmova, na kojima se pojavilo 64.000 nezaposlenih lica, uglavnom mladih.\n„Dobro je da se 12.000 njih koji su učestvovali na sajmu zaposlilo u veoma kratkom vremenskom periodu“, rekao je direktor NSZ.\nOn takođe ističe da je važno da mladi ulažu u svoja znanja i veštine kako bi što pre uspeli da nađu zaposlenje.\nMartinović je ukazao da je još uvek otvoren javni poziv za samozapošljavanje i da svi koji su zaintersovani da započnu sopstveni biznis i imaju dobre poslovne ideje mogu da konkurišu kod NSZ do 18. aprila.\nDržavni sekretar u Ministarstvu omladine i sporta Nenad Borovčanin rekao je da bi samozapošljavanje mladih trebalo da bude u vrhu prioriteta i da su važne mere kojima bi se to i podsticalo\n‘Nastojaćemo da ohrabrimo mlade da ne odustaju i da u saradnji sa svim državnim organima otklonimo prepreke za razvoj preduzetništva“, rekao je on.\nDirektorka Sektora za privredni sistem Privredne komore Srbije Nermina Ljubović ukazala je da veruje da se zajedničkim aktivnostima mogu „pokrenuti stvari sa mrtve tačke“ i pomoći da mladi nađu zaposlenje u Srbiji.\nOna je pozvala mlade da kontaktiraju predstavnike PKS ukoliko im bude potrebna bilo kakva pomoći ili savet u tome.


Ponovo aktivirano klizište u Drinjači | Zvornik Danas\nObilne padavine stvaraju velike probleme i u odvijanju saobraćaja.\nPrema rječima Jelenka Vasića, direktora preduzeća „Zvornik putevi“ stanje na putevima naše regije je zabrinjavajuće, a najveći problem, na putnoj oblasti M7, predstavljaju odroni, kao na magistralnim, tako i na regionalnim putevima, javlja portal Osvit radija.\nVasićje istakao da je zbog porasta nivoa rijeke Drinjače ponovo aktivirano klizište na putnom pravcu Drinjača – Kušlat, pa je neizvjesno hoće li put narednih dana biti prohodan, ukoliko bude obilnih padavina.\nVasić je istakao da su ekipe Zvornik puteva kao i druge ekipe iz investicione gradnje na terenu i pokušavaju da sprovedu određene mjere, da bi se olakšao protok vode koja se zadržava na kolovozima. Vasić je pojasnio da do izlivanja vode na kolovoze dolazi zbog ne fukcionisanje putnih kanala, koji su izgrađeni sa serijom manjih profila i koji su zatrpani smećem. On je naglasio da je najteža situacija od mjesne zajednice Kozluk do Drinjače, u djelu gdje je viša nadmorska visina i gdje se voda sliva niz kolovoze. On je dodao da je situacija teška i na magistralnom putu Zvornik- Bijeljina, na djelu puta od naselja Karakaj do Roćevića. Vasić je dodao da postoji problem i kod vodotoka koji nisu čišćeni prehodnih godina koji dovode do nanošenja smeća na kolovoze.\n>>> Stanje na putevima: Obustavljen saobraćaj na putu Vlasenica – Šekovići\nOznake: drinjacaklizistekuslatmagistralni putzvornik


V. B. 22. septembra 2019. 18:56\nParadajz je neizostavan sastojak salata, soseva i raznih jela. Sočan i osvežavajuć crveni plod pun likopena smatraju vrlo zdravom namirnicom, međutim – paradajz ima i svoju drugu, ne tako lepu, stranu.\nOvo voće, koje kulinari i većina ljudi zovu povrće, je prepoznato kao jedan od najčešćih alergena u ishrani.\nIz tog razloga, pojedinci koji su skloni razvoju alergijskih reakcija na hranu bi trebali da budu oprezni kada paradajz uključuju u svakodnevnu ishranu.\nOn je proizvod visoke koncentracije organskih kiselina. To znači da prečesto konzumiranje jela pripremljenih na njihovoj osnovi može ozbiljno da naškodi.\nOsobe koje imaju neke od navedenih simptoma ne bi trebalo da konzumiraju paradajz u većim količinama, a neke ne bi smele uopšte.\nAko patite od sindroma nervoznih creva, paradajz može biti okidač simptoma poput dijareje, bolnih grčeva, nadutosti, gasova i zatvora. U ovom slučaju najbolje bi bilo držati se što dalje od kiselih namirnica kao što je paradajz.\nParadajz spada u veoma kisele namirnice, pa može da prouzrokuje probleme poput gastritisa. Čak i da ste zdravi i ne patite od želučanih problema, ako jedete puno paradajza ili soseva na bazi paradajza, takođe možete iskusiti ovaj prilično neprijatan osećaj.\nParadajz je bogat oksalatom, supstancom koja se teško metaboliše kada se uzima previše, što za rezultat može imati stvaranje kamenca u bubrezima.\nParadajz sadrži histamin, koje pomaže imunitetu u borbi protiv virusa i bakterija. Neverovatno je koliko je alergijska reakcija izazvana histaminom u paradajzu česta. Najčešće se javlja u obliku osipa ili oticanja jezika\nPreviše paradajza u ishrani može izazvati bol u zglobovima. Razlog je alkaloid po imenu solanin, koji gradi kalcijum u tkivima, a u paradajzu ga ima u velikim količinama. Previše kalcijuma u tkivima može da dovede do upalnih procesa, bola i oteklina u predelu zglobova.\nOsobe koje imaju visok pritisak ili neke druge srčane probleme ne bi trebalo da konzumiraju paradajz iz konzerve, jer ima povećanu dozu kiseline i soli. To bi osobama sa ovim problemima samo pogoršalo već postojeće stanje.


U Bosni i Hercegovini je 62,2 odsto građana u poslednja tri meseca koristilo računar, 2,2 odsto je koristilo računar pri više od tri meseca, a 6,9 odsto pre više od godinu dana.\nČak 28,7 odsto osoba nikada nije koristilo računar, pokazalo je istraživanje Upotreba informacionokomunikacionih tehnologija u BiH, koje je uradila Agencija za statistiku BiH.\n– U BiH je 70 odsto ljudi koristilo internet u poslednja tri meseca, 0,9 odsto koristilo je internet pre više od tri meseca, a tri odsto pre više od godinu dana. Internet nikad nije koristilo 26,1 odsto njih – navodi se u istraživanju, piše Srpskainfo.\nIspitanici koji su koristili internet tokom poslednja tri meseca, u velikoj meri koristili su ga za telefoniranje preko interneta i video poziva – 86,1 odsto, slanje online poruka preko Skajpa, Mesindžera, Votsapa, Vajbera, – 74,9, učešće na društvenim mrežama – 65,5, čitanje internet portala, onlajn novina, časopisa – 62,5, pronalaženje informacija o proizvodima i uslugama – 56,5, učešće na društvenim mrežama kao što su Fejsbuk i Tviter – 65,7 odsto.\nZnačajan broj ispitanika koristio je internet za slušanje muzike – 51,6 odsto.\nInternet populacija od 16 do 24 godine najčešće je koristila internet za telefoniranje preko interneta i video pozivi sa – 96,7 odsto, a od 65 do 74 godine za telefoniranje i video pozive – 84,7 odsto.\nSlanje online poruka preko Skajpa, Mesindžera, Votsapa, Vajbera, najviše je koristila internet populacija od 55 do 64 godine, 86,9 odsto, dok usluge internet bankarstva najviše koristi populacija do 24 godine, 10,9 odsto.


Obećavaju poštovanje naučnih kriterijuma za vakcine - Health UP\nŠTA JE DROP IN?\nDrop in je dnevni centar za osobe koje koriste psihoaktivne supstance i u povećanom su riziku od infekcije HIV-om, hepatitisom ili ...\nSaopštenje za javnost Opštinskog tima za zaštitu ...\nNagrada naučnicima koji su otkrili vrstu ...\nStopa smrtnosti od korona virusa i dalje je ...\nObećavaju poštovanje naučnih kriterijuma za vakcine\nDirektori devet kompanija koje razvijaju vakcine protiv korona virusa, obavezali su se danas da će poštovati najviše naučne kriterijume kao odgovor na zabrinutost u SAD zbog mogućih pritisaka predsednika Donalda Trampa da vakcina bude odobrena prije novembarskih izbora\n09 sep 2020\t0 comment\teditor\n"Mi, dolje potpisane biofarmaceutske kompanije, želimo da ponovimo našu stalnu posvećenost razvoju i testiranju potencijalnih vakcina protiv Kovid-19 u skladu sa visokim etičkim standardima i rigoroznim naučnim principima", piše u zajedničkoj izjavi koju su potpisali generalni direktori kompanija AstraZeneka (AstraZeneca), BioNTek (BioNTech), GlaksoSmitKlajn (GlaxoSmithKline), Džonson&Džonson (Johnson & Johnson), Merk Šarp&Dom (Merck Sharp & Dohme), Moderna, Novavaks (Novavax), Fajzer (Pfizer) i Sanofi.\nKompanije su se posebno obavezale da će "podnijeti zahtjev za odobrenje ili hitno odobrenje tek nakon što se pokaže da je vakcina bezbjedna i efikasna u okviru treće faze kliničkog ispitivanja, koja je osmišljena i sprovedena u cilju ispunjavanja uslova koje su postavila regulatorna tijela poput FDA", američka agencija za ljekove.\nUpravo FDA izaziva zabrinutost stručnjaka i bivših zdravstvenih zvaničnika SAD, nakon što je i pored nedovoljnih dokaza odobrila dva tretmana protiv Kovid-19, hidroksihlorokin (odobrenje je naknadno povučeno) i krvnu plazmu oporavljenih pacijenata, oba tretmana koja je promovisao Donald Tramp.\nKandidat demokrata na predsjedničkim izborima u SAD Džo Bajden posljednjih dana optužuje Trampa da "podriva povjerenje javnosti" tako što redovno pominje mogućnost pronalaženja vakcine prije predsjedničkih izbora 3. novembra.\nDirektor FDA je garantovao naučni proces za procjenu efikasnosti vakcine.\nU SAD nezavisni odbori stručnjaka nadgledaju klinička ispitivanja, koja su u toj zemlji poodmakla za vakcine Moderne i Fajzera, koje zdravstvene vlasti žele da distribuiraju do 1. novembra. FDA teoretski zavisi od tih nezavisnih odbora i od proizvođača vakcina koji moraju sami da podnesu zahtjev za odobrenje.\nRezultati kliničkih ispitivanja bi trebalo da budu poznati tek posljednja dva mjeseca ove godine, ocijenio je direktor Nacionalnog instituta za infektivne bolesti Entoni Fauči.\n"Veoma je malo vjerovatno, ali ne i nemoguće" da ispitivanja daju rezultate prije izbora, rekao je radiju NPR šef operacija Bijele kuće za proizvodnju vakcina Monsef Slaui.\nUčešće na radionici su uzeli predstavnici i predstavnice Ministarstva zdravlja, Genralnog sekretarijata Vlade Crne… https://t.co/FAFoZuRert\nUz #DistancaRukeMaska Budvi se održava radionica za izradu Nacionalnog programa za HIV 2021. -2023. Radionica se or… https://t.co/kugJGzZgGN\n🖇 Programi izgradnje socio-emocionalnih vještina medju mladima u svijetu su pokazali pozitivne implikacije na ponaš… https://t.co/94C1bbmRW0


Podrška PKS proizvođačima zeolita › Made-in-Germany.rs\nGrupacija zeolita pri Privrednoj komori Srbije (PKS) pozvala je domaće firme koje se bave proizvodnjom i distribucijom drugih nemetalnih sirovina na zajedničke aktivnosti u cilju povećanja proizvodnje.\nČlanovi Grupacije zeolita, koja radi u okviru Udruženja za hemijsku, gumarsku industriju i industriju nemetala PKS, smatraju da u Srbiji postoje prirodni resursi za proizvodnju zeolita, ali da obim te proizvodnje nije zadovoljavajući. Da bi ohrabrila potencijalne nove proizvođače i investitore u ovom sektoru, Grupacija će formirati mere podrške koje će, preko Udruženja za hemijsku, gumarsku industriju i industriju nemetala, PKS realizovati kroz uticaj na relevantne državne činioce i institucije.\nZajedno sa drugim zainteresovanim partnerima, Grupacija će aktivno učestvovati u izradi predloga, mišljenja i sugestija u vezi sa donošenjem novog pravilnika o primeni zeolita u poljoprivredi. Da bi ojačale svoju poziciju i proširile uticaj zajedničkim delovanjem, članice Grupacije zeolita uputiće poziv i firmama koje se bave proizvodnjom i distribucijom nemetaličnih mineralinih sirovina, a ne samo zeolita, da se pridruže ovoj inicijativi.\nTim povodom u okviru Grupacije zeolita formirane su dve radne grupe: radna grupa za poljoprivredu i radna grupa proizvođača zeolita, prenosi “eKapija”.\nOd MiG na 21/06/2015 / Hemijska industrija, Investicije, Poljoprivreda, Prehranbena industrija, Proizvodnja, Rudarstvo, Zdravstvo / Ostavite komentar


Kompanija “Alfa Technics” iz Kragujevca u junu otvara fabriku u Svilajncu. Na Međunarodnom sajmu tehnike i tehničih dostignuća u Beogradu kompanija “Alfa Technics” kupila je proizvodnu mašinu od 500.000 EUR za novi pogon.\nRuske kompanije zainteresovane za “Petrohemiju”\n“Gaspromnjeft” i NIS su zainteresovani za “Petrohemiju” i u narednom periodu biće intenzivirani razgovori sa ruskom stranom, izjavio je ministar energetike Srbije Aleksandar Antić nakon sastanka u Sankt Peterburgu sa predstavnicima “Gasproma” i “Gaspronjefta”.\nFabrika automobila u francuskom mestu Hambachu, u vlasništvu “Daimlera” uskoro će biti modernizovana i prilagođena proizvodnji električnih automobila.\nZTE zbog zabrane gubi 3,1 milijardu dolara\nKineski proizvođač telekomunikacijske opreme ZTE procenio je da mu je američka zabrana kupovine komponenti od američkih dobavljača donela gubitke od 20 milijardi juana, odnosno 3,1 milijardu dolara, prenosi Bloomberg izveštaj kompanije.\nDesetine hiljada zaposlenih u kockarnicama u Las Vegasu mogli bi da obustave rad prvi put posle više od 30 godina pošto su članovi sindikata glasali za štrajk. To bi moglo da nanese ogromnu štetu tom gradu.\nKompaniji “Geely” preti kazna - kupila skoro 10 odsto udela u “Daimleru”\nNemačka agencija za nadzor tržišta i finansijskih transakcija, BaFin, utvrđuje da li će biti potrebno odrediti kazne najvećem deoničaru “Daimlera”, prvom čoveku kineske kompanije “Geely” Li Shufuu, nakon što je priznao da drži 9,69 odsto deonica u nemačkoj multinacionalnoj korporaciji.\nFinski “Afarak” preuzima najveći deo "Magnohroma"\nKompanija "Afarak" preuzima najveći deo nekadašnjeg kraljevačkog giganta. Reč je o delu firme, koji nije prodat u martu ove godine.\n“Goldman Sachs”: “Tesli” je potrebno 10 milijardi dolara da preživi\nKompaniji “Tesla motors” trebaće dodatnih 10 milijardi dolara u naredne dve godine za planove širenja u Kini, ali i "puko preživljavanje", smatraju analitičari u “Goldman Sachsu”.


Kamioni na Vatinu čekaju OSAM SATI na izlazu iz zemlje\nNa graničnim prelazima u Srbiji putnička vozila se danas zadržavaju do 20 minuta, a kamioni na Vatinu, kod Vršca, čekaju oko osam sati na izlazu iz zemlje, saopštio je Auto-moto savez Srbije (AMSS).\nRumunski granični organi su obustavili teretni saobraćaj zbog nestanka električne energije.\nAMSS navodi da je vreme zadržavanja na graničnim prelazima relativno i često promenljivo. Vozače danas očekuju povoljnije vremenske prilike i bolja prohodnost puteva.\nPočetak radne nedelje donosi uobičajeno veći broj vozila, kada se saobraćaj osetno pojačava i na ulicama gradova. Savetuje se pažljiva vožnja na deonicama gde je izmenjen režim odvijanja saobraćaja zbog aktuelnih radova, kao i kroz stenske useke, zbog učestalih odrona.\nAMSS: Saobraćaj bez zastoja, kamioni čekaju na granici\nVeći broj vozila na Horgošu i Gradini, čeka se oko sat vremena\nVozac Cekam 20 sati nisam presao i ne znam kad cu.


Mislim da je ova tema vaznija nego bilo kada u istoriji i jedini trenutno moguci put u borbi protiv virusa. Sta ako nikada ne stane, sta cemo onda? Biti u podrumu do kraja zivota? Pisite vasa iskustva, kojim sportom se bavite, kako vam je sport pomogao u otklanjanju ili prevenciji fizickih i...\nDaj, ne zezaj, kakvo crno delo, to je zlocin sta je covek uradio. Sluga svih gospodara, on je i za vreme rata sljakao za vlast tj. za Svabe i Nedica. Pazi da slucajno ne unistimo njegovo ,,delo" tj.zlocin. A mozda bi i Amerikancima trebalo ispostaviti racun za rekonstrukciju jer su oni ti koji...\nEvo nešto na brzinu, ne zamerite na greškama :D Ideja je da se jedna mala jednosmerna ulica, koja služi samo za parking, pretvori u pešačku zonu sa kafićima i prelepim pogledom na Čukaričku padinu, Makiš, Novi Beograd... Evo kako to sad izgleda Ovo je ta ulica na mapi. Levo je ulaz u...


Protest opozicije u Kijevu uoči samita „normandijske četvorke“ - 08.12.2019, Sputnik Srbija\nNa Trgu nezavisnosti u Kijevu održan je protest opozicije uoči samita „normandijske četvorke“. 08.12.2019, Sputnik Srbija\nevropa, svet, vesti, protest, kijev, ukrajina, petro porošenko, situacija u donbasu\n© Sputnik / Stringer / Uđi u foto-galerijuProtest opozicije na Trgu nezavisnosti u Kijevu uoči samita "normandijske četvorke" u Parizu\nDemonstranti su uzvikivali parolu „Crvene linije za Zelenskog“. Prema rečima organizatora, na skupu se okupilo nekoliko hiljada ljudi. Prisutni su nosili zastave Ukrajine, crveno-crne zastave Ukrajinske ustaničke armije (ekstremistička organizacija zabranjena u Rusiji), kao i stranačke zastave Evropske solidarnosti i nacionalističke Slobode.\nBivši predsednik Ukrajine Petro Porošenko je okupljenima na protestu saopštio zahteve za aktuelnog predsednika Vladimira Zelenskog, kao i drugim učesnicima „normandijskog samita“.\nPorošenko posavetovao Zelenskog: Ne sastaj se sa Putinom jedan na jedan\n6 Decembar 2019, 10:05\nPorošenko je naglasio da bi svi učesnici samita u Parizu trebalo da čuju ljude na Majdanu (Trg nezavisnosti u Kijevu). „Ako izdate Ukrajinu, izdajete Evropu“, rekao je Porošenko evropskim liderima.\nBivši predsednik zemlje označio je „crvene linije“ preko kojih, prema njegovom mišljenju, učesnici samita u Parizu ne bi trebalo da pređu.\nOn je među njima naveo da je neprihvatljivo odstupanje od orijentacije Ukrajine ka evropskim i evroatlantskim integracijama, zatim nemogućnost vođenja neposrednih pregovora sa predstavnicima teritorija Donbasa koje nisu pod kontrolom Kijeva, nemogućnost održavanja izbora u Donbasu pre realizacije bezbednosnih uslova, oslobađanje zarobljenika „na okupiranim teritorijama i u Rusiji“.\nZa Porošenka su „crvene linije“ i nemogućnost „trgovanja Krimom“ i nedopustivost ustupaka Ukrajine tokom pregovora u zamenu za snižavanje cena gasa.\nBivši predsednik Ukrajine i lider partije Solidarnost ranije je izjavio da miting, koji će se održati na Majdanu, nije protest, već skup podrške i zaštite Ukrajine.\nU Parizu će 9. decembra biti održan samit u „normandijskom formatu“. Takozvani „normandijski format“ pregovora o Ukrajini postoji od juna 2014. godine. Tada su, tokom obeležavanje 70. godišnjice iskrcavanja saveznika u Normandiji, lideri Rusije, Ukrajine, Francuske i Nemačke prvi put razgovarali o rešavanju sukoba u Donbasu. Od tada je održan niz telefonskih razgovora i samita, kao i kontakata ministara spoljnih poslova.


PIK: Do 10 sati u Vojvodini glasalo 11 odsto birača | Autonomija\nPIK: Do 10 sati u Vojvodini glasalo 11 odsto birača\nIzlaznost je veća nego u prvom krugu\nU Vojvodini je na izbore do 10 sati izašlo 11,06 odsto birača, što je nešto više nego u prvom krugu pre dve nedelje, kada je u tom periodu izašlo 10,45 odsto birača, rečeno je agenciji Beta u Pokrajinskoj izbornoj komisiji (PIK).\n“Izbori protiču bez problema i za sada nema pritužbi”, kazala je Jelena Zlojutro iz PIK-a.\nOna je navela da je najmanja izlaznost zabeležena u Kovačici, 6,21 odsto, a najveća u Subotici, oko 19 odsto.\nPo okruzima je najmanja izlaznost u Južnobanatskom, oko devet odsto, a najveća u Severnobačkom, oko 17 odsto.\nPravo glasa u Vojvodini ima oko 1.735.000 birača, koji glasaju na ukupno 1.787 biračkih mesta.


PREDLOG ZAKONA O ELEKTRONSKOM DOKUMENTU, ELEKTRONSKOJ IDENTIFIKACIJI I USLUGAMA OD POVERENJA U ELEKTRONSKOM POSLOVANJU: Predlog zakona će omogućiti potpunu zamenu papira elektronskim dokumentom i prelazak na elektronski način rada. Predlogom zakona je uređena sigurna dostava i pitanje čuvanja elektronskih dokumenata\nDigitalizacija će značajno unaprediti srpsku privredu, osloboditi je papirologije i nepotrebnih troškova, ali i dovesti našu zemlju među prvih 20 na Duing biznis listi Svetske banke, rečeno je na okruglom stolu "Uloga IKT u digitalizaciji i oživljavanju razvoja Srbije" u Privrednoj komori Srbije.\nPomoćnik ministra u Ministarstvu trgovine, turizma i telekomunikacija Sava Savić je rekao da je digitalizacija prepoznata kao jedan od ključnih elemenata za razvoj srpske privrede i ekonomije i podsetio da je u ekspozeu premijerke Ane Brnabić uvrštena u prioritete.\n"Moramo nadoknaditi zaostatak u svim privrednim granama i digitalizacija može unaprediti poslovanje primenom IKT i savremenih rešenja. U Ministarstvu sprovodimo ključne aktivnosti koje će omogućiti potpunu digitalizaciju i elektronski način poslovanja", rekao je Savić.\nOn je ukazao da je Predlog zakona o elektronskom dokumentu, elektronskoj identifikaciji i uslugama od poverenja u elektronskom poslovanju u skupštinskoj proceduri odnosno na dnevnom redu Parlamenta, što je krovni zakon koji treba da omogući digitalizaciju u svim oblastima.\nTaj zakon će omogućiti potpunu zamenu papira elektronskim dokumentom i prelazak na elektronski način rada.\n"Nijedan organ više ne može osporiti elektronski dokument niti tražiti papirni od privrede ili građana. Ovaj zakon će doneti velike uštede pravnim licima, državnoj administraciji i učiniti svima jednostavniji i efikasniji rad, koji je do sada bio pola analogan pola, a pola digitalan".\nSavić podseća da privreda troši milione evra na paralelni rad, jer je drugim zakonima obavezno štampanje papirnih dokumenata i čuvanje sa svojeručnim potpisom i pečatom.\nSa druge strane, Predlogom zakona je uređena sigurna dostava, a uređeno je i dugotrajno čuvanje elektronskih dokumenata.\nSavić je naveo da po istraživanjima Evropske komisije oko 95 odsto poslova koje građani i privreda obavljaju među sobom i pred nekim organima ne zahtevaju fizičko prisustvo.\n"Tako će i ovaj zakon omogućiti da Srbija još napreduje na Duing biznis listi Svetske banke. Pretpostavka je da digitalizacijom elektronskog poslovanja Srbija može da se nađe među prvih 20 zemalja, pošto je samo jedan servis - elektronska građevinska dozvola napravio znatan pomak. Nakon primene ovog zakona strani investitori i građani će moći da otvaraju firme na klik", rekao je Savić.\nVeliki sistemi u privredi će poslovati isključivo i samo elektronski, a banke neće biti u obavezi da čuvaju kilometarske papirne dokumentacije.\nOn je kao primer naveo lanac pekara koji na petogodišnjem nivou generiše 600.000 registratora, sa po 150 do 500 papirnih dokumenata i obavezom da 10 godina čuvaju pojedine papirne dokumenta.\n"Verovali ili ne, taj lanac pekara ima više od 50 kilometara papirne dokumentacija, a zbog svog poslovanja oni to sve već imaju u elektronskom obliku", naveo je Savić.\nDirektor Kancelarije vlade za IT i E-upravu Mihailo Jovanović je rekao da je zadatak Vlade Republike Srbije uspostavljanje efikasne i transparentne javne uprave, za šta je potrebno da imamo svima dostupnu i efikasnu elektronsku upravu.\n"Želimo da građani i privreda budu u centru pažnje, a da država počne da pruža savremene elektronske usluge", rekao je Jovanović te dodao savremena elektronska uprava podrazumeva dostupnost svih usluga i preko interneta i plaćanje tih usluga.\nU Kancelariji Vlade, kako kaže, svi IT resursi republičkih organa biće stavljeni na jedno mesto kako bismo ostvarili veću efikasnost, uštede i bolju kontrolu, kao i efikasniju implementaciju državnih projekata.\nJovanović je kao veliki projekat pomenuo i povezivanje različitih registara državne uprave i lokalne samouprave i najavio da će u narednih nekoliko predstaviti važne projekte koje će promovisati i premijerka.\nIzvor: Vebsajt RTS, 03.10.2017.


Rapisani Javni pozivi za Ipard podsticaje – GM Press\nPredsednik Srbije Aleksandar Vučić obišao početak radova na izgradnji obilaznice oko Gornjeg Milanovca\nBrnabic:“Protesti radi protesta“ finansirani iz inostranstva\nŽižić: Spreman sam da zakotrljam kvalitetan trenažni proces\nUspešna Akcija dobrovoljnog davanja krvi, prikupljeno 37 jedinica\nUhapšen zbog vožnje pod dejstvom alkohola i marihuane\nRedakcija 25 oktobra, 2021\t0 Komentara\nOpština Gornji Milanovac prepoznala je turizam kao važan segment u privrednom razvoju, a Kancelarija za poljoprivredu redovno prati sve aktivnosti Ministarstva poljoprivrede i Ipard fondova vezanih za podsticaj i razvoj seoskog turizma.\nU toku je Konkurs I za za Ipard fondove mera 7 – Diverzifikacija ruralnih aktivnosti sa posebnim osvrtom na seoski turizam, kao i Nacionalni konkurs Ministarstva poljoprivede za diverzifikaciju ruralnih aktivnosti. Razlika između ovih fondova je što su sredstva iz Iparda namenjena za veća poljoprivredna gazdinstva koja već imaju razvijene smeštajne kapacitete koje žele da unaprede i uvećaju.\n–Početkom meseca izašao je i Konkurs za diverzifikaciju ruralnih aktivnosti Ministarstva poljoprivrede gde je maksimalan iznos sredstava do 2. 300 000 dinara i koji je namenjen za manja poljoprivredna gazdinstva, koja takođe moraju da ispune uslove po zakonu o turizmu. Ovaj konkurs je otvoren do 15. novembra, a sada se predaje projektna dokumentacija. Za projekte iznad 600 000 dinara koji se odnose na ruralni turizam, lovni turizam i stare zanate podnosi se i biznis plan. Uslovi konkursa su da poljoprivrednici imaju registrovano poljoprivredno gazdinstvo, kao i kategorisan objekat za bavljenje seoskim turizmom. Veoma je bitno napomenuti da će se bodovati oni projekti i koji se nalaze u području sa otežanim uslovima rada, sa preko 500m nadmorske visine, a u opštini Gornji Milanovac su 23 sela koja ispunjavaju te uslove. Dodatne bodove imaće lica mlađa od 40 godina, fakultetske diplome, kao i smeštajni kapaciteti, koji imaju posebne prilaze za osobe sa invaliditetom. Za konkurse vlada veliko interesovanje, s obzirom na to da je na teritoriji naše opštine veliki broj registrovanih seoskih turističkih gazdinstava koja se bave turizmom– kaže Milka Nedeljković, šef Kancelarije za poljoprivredu.\nMilka Nedeljković, šef Kancelarije za poljoprivredu\nPored prirodnih lepota i potencijala koje ima rudničko-takovski kraj, neophodna su stalna ulaganja u razvoj, kada je u pitanju ruralni turizam. Zato je važno da se vlasnici gazdinstava vode kriterijumima prilikom pripremanja dokumentacije, kao i da dobar projekat treba da ima jasnu viziju za bavljenje turizmom, kažu u Kancelariji za poljoprivredu.\nTags: diverzifikacija ruralnih aktivnosti, ipard fondovi, seoski turizam


Saša Jadranin , Miloš Rangelov\nFudbal je postao jedan od najprofitabilnijih biznisa na svetu... Na konto ovog sporta žive i mnogi drugi, koji nemaju preterano veze sa fudbalom, ali su našli svoj udeo u marketingu. Šta bi društvene mreže radile bez fudbalera?\nDefinitivno, fudbal gubi draž, kakvu je nekada imao. Transferi od preko 100 miliona evra, ugovori od više desetina miliona... Gde je nestala strast?\nJoš jedan veliki problem predstavljaju društvene mreže, koje sportistima oduzimaju mnogo vremena, pa ih fudbaleri posećuju čak i pred početak utakmice.\nNajnoviji gaf, kada su u pitanju toliko čuveni selfiji imao je štoper Čelsija David Luiz. On je pola sata pred duel sa Liverpulom (“plavci” izgubli sa 2:1) na svoj Tviter nalog objavio sliku.\nOvakav potez Brazilca naišao je na negativne komentare, a među najbučnijima bili su Džejmi Karager i Tijeri Anri.\nNekadašnji kapiten Arsenala je ovu odluku Luiza prokomentarisao: “Posvađali bismo se da sam mu saigrač”, dok je bivši fudbaler Liverpula bio mnogo grublji.\n“Da sam ja Konte ostavio bih ga na klupi, ne mogu da verujem da neko u tom momentu koristi telefon”, ocenio je Karager.\nNije Luiz jedini na Ostrvu, kojeg su zaludeli popularni selfiji. Najaktivniji na Instagramu od ekipa iz Premijer lige su fudbaleri Arsenala.\nIgrači “tobžija” su na pomenutu društvenu mrežu prošle godine postavili čak 494 fotografije, a na drugom mestu nalazi se Čelsi (436). Treća pozicija pripada Junajtedu (376), a četvrta Sitiju (367), dok su fudbaleri Liverpula na petom mestu sa 338 selfija. Najmanje fotografija objavili su igrači VBA - svega 72.\nKada je reč o pojedincima, u ovom segmentu dominira fudbaler Mančester sitija Fernandinjo sa 170 objavljenih selfija.\nAko govorimo o selfijima na utakmici definitivno da je najpoznatiji onaj koji je napravio kapiten Rome Frančesko Toti, međutim "Princ Rima" ima potpuno drugačije viđenje istih.\nNaime, Toti je postigao izjednačujući pogodak protiv Lacija u derbiju Rima (2:2), a u dogovoru sa trenerom golmana donet mu je telefon, kojim je ovekovečio ovaj neverovatan momenat. Ipak, iako je napravio selfi nikada ga nije objavio.\n"Razmišljao sam o njemu prethodnih dana. Selfi je novi trend, a ja baš i nisam navikao na njega, jer želim da sačuvam svoj privatni život", rekao je Toti.\nBilo je i na našim terenima selfija koji su izazivali negativne reakcije, a najviše prašine podigli su Ivan Bandalovski i Valeri Božinov, koji su prošle sezone objavili fotografiju na Instagramu neposredno pred meč Partizana sa Metalcem.\nValeri Božinov i Ivan Bandalovski selfi\nFudbaleri su čak prestali da slave i pobede u svlačionici... Fotografija na kojoj Argentinci nakon trijumfa nad Venecuelom (4:1) sede u svlačionici i svi do jednog gledaju u telefon obišla je svet, i naravno među starim zaljubljenicima u fudbal naišla na veliki broj negativnih komentara.\nGatuzo: Nove generacije mi se gade!\nNajbolju definiciju ovog stanja u fudbalu možda je dao i legendarni Italijan Đenaro Gatuzo, koji je žestoko kritikovao nove trendove u modernom fudbalu.\n- Sećam se svojih fudbalskih dana i onoga šta radim kada izgubim utakmicu. Tada bih ušao u svlačionicu i krenuo da lomim sve pred sobom. Danas igrači idu u svlačionice, prave selfije i postavljaju ih na društvene mreže. Gade mi se - zaključio je Gatuzo.\n(Saša Jadranin, Miloš Rangelov)


UEFA odlučila: Zvezda putuje u Jermeniju - UGLJEVIK.INFO\nUprkos tome što u Jermeniji vlada ratno stanje, fudbaleri Crvene zvezde odigraće u glavnom gradu te zemlje meč kvalifikacija za Ligu Evrope protiv Ararata. Tu odluku je donijela UEFA, a susret se igra 1. oktobra od 16 časova.\nKao što je RTS najavio, šampion Srbije Crvena zvezda putuje za Jerevan, gdje će odigrati meč plej-ofa kvalifikacija za Ligu Evrope protiv Ararata.\nIako u Jermeniji vlada ratno stanje, UEFA je odlučila da ne dođe do promjene domaćinstva utakmice. Postojala je rezervna opcija koja bi bila Kipar, ali se evropska kuća fudbala nije opredijelila za to.\nFudbaleri Crvene zvezde u ovim trenucima rade testiranje na virus korona, a u srijedu će čarter letom krenuti put glavnog grada Jermenije.\nDuel Ararata i Crvene zvezde igra se 1. oktobra od 16 časova u Jerevanu i odlučiće koji klub ide u grupnu fazu Lige Evrope.\nBRTINACI NE ŽELE OKUPLJANJA Noćni klubovi neće raditi do pronalaska vakcine


https://forum.uzice.net Odštampaj stranicu - Svako užičko domaćinstvo plaća komunalije sa tri meseca zakašnjenja\nUŽICE => Naše Užice => Temu započeo: Pedja 22.02.2007. 10:21:07\nNaslov: Svako užičko domaćinstvo plaća komunalije sa tri meseca zakašnjenja\nPoruka od: Pedja 22.02.2007. 10:21:07\nSvako užičko domaćinstvo plaća komunalije sa tri meseca zakašnjenja\nVečito duguju po 200 evra\nPočetkom grejne sezone dug JKP "Toplota" dostigao je rekordnih 65 miliona dinara. "Bioktošu" građani trenutno duguju oko tri miliona, a privreda mnogo više. Zajedno za struju treba da plate oko milijardu dinara\nUŽICE - Račune za usluge ovdašnjim javnim komunalnim preduzećima Užičani plaćaju sa, prosečno, tri meseca zakašnjenja. Ako se saberu dugovi za struju, vodu, iznošenje smeća, grejanje, ispada da svako užičko domaćinstvo, samo za komunalne usluge, u proseku, duguje više od 200 evra.\nU Javnom komunalnom preduzeću "Toplota" dug je, u oktobru prošle godine, početkom grejne sezone dostigao 65 miliona dinara, najviše od kako preduzeće postoji, pa je Milan Sekulić, direktor "Toplote", tada dužnicima, sugrađanima i firmama poručio da ovo preduzeće ne može da garantuje uspešnu grejnu sezonu, ako se sledećih meseci ne poboljša naplata računa.\nOd tada je naplata dugova nešto bolja, ali i građani i privreda od početka godine i dalje ovom preduzeću duguju po tri mesečne fakture u proseku, odnosno ukupno oko 54 miliona dinara.\n- Naravno da nam ovoliki dug znatno otežava rad, ugrožena je likvidnost firme, a sreća je da je zima bila ovako blaga i topla, pa nas je Bog spasao, inače bi sa nabavkom energenata zbog ovolikih dugova bilo znatno više problema- kaže Miloš Vesnić, finansijski rukovodilac u "Toploti".\nU ovom preduzeću kažu da redovno utužuju dužnike, ali...\n- Utužujemo sve koji ne plate poslednja dva računa, ali, sa utuženjima i naplatom ide veoma teško jer dužnici i posle pravosnažnih presuda nemaju od čega da plate. Još teže ide sa isključenjima dužnika sa mreže. Teško je ući nekome u stan i iseći mu cevi, često je potrebna asistencija policije, veliki su tehnički problemi- kažu u "Toploti".\nU JKP "Bioktoš" prošlu 2006. godinu završili su sa 35 miliona dinara nenaplaćenih potraživanja od građana i privrede.\n- Dug građana trenutno je oko tri miliona dinara, odnosno jedan i po mesečni račun, dok su dugovanja privrede mnogo veća. Podatak da je 20 odsto naših ukupnih prihoda nenaplaćeno dovoljno govori koliko su ti dugovi problem za našu firmu- kaže Dragoljub Prentović, direktor "Bioktoša".\nPodaci Elektrodistribucije Užice, koja od januara prošle godine posluje u sastavu Elektrosrbije iz Kraljeva, od pre mesec dana govore da je dug građana i privrede ovom preduzeću dostigao 1,12 milijardi dinara. Od toga, dug privrede je 636 miliona dinara, a ostatak duguju domaćinstva. Prema objašnjenju iz užičke Elektrodistribucije, ovaj iznos predstavlja tri prosečne mesečne fakture i približan je nivou dugovanja u istom periodu prethodnih godina.\nInače, prosečna plata u privredi užičke opštine za mesec decembar prošle godine bila je 22.201 dinar.\nNAPLATA PO KUĆAMA\nU JKP "Vodovod" kažu da su od privrede, zanatskih radnji, prodavnica, škola, zaključno sa 31. decembrom prošle godine potraživali 22,6 miliona dinara, odnosno, tri mesečne fakture. Dug građana u istom periodu bio je 8,24 miliona dinara, ili jedan i po mesečni račun. Ono što posebno brine, kažu u ovoj firmi, jeste da je dug preduzeća koja su u likvidaciji, dostigao 6,89 miliona dinara.\n- Pokušavamo da poboljšamo naplatu dugovanja angažovanjem terenskih ekipa koje idu od kuće do kuće i naplaćuju dugove od ljudi koji ne plate vodu poslednjih četiri ili pet meseci. Trenutno tako pokušavamo da naplatimo gotovo pet miliona dinara. Kod advokata, pred utuženjem je 8,3 miliona dinara potraživanja, a sporna potraživanja koja su pred sudom već su dostigla 7,13 miliona dinara, kažu u "Vodovodu".


"Ukoliko krene stampedo otvorićemo pet Vučjaka"\nFoto: N.N. | "Ukoliko krene stampedo otvorićemo pet Vučjaka"\nZlatan Čekić 25.05.2020 16:54\nBIHAĆ - Prihvatni centar "Bira" u Bihaću mora se zatvoriti jer o tome postoje odluke organa vlasti u Unsko-sanskom kantonu i jer je to u interesu građana tog grada, izjavio je Šuhret Fazlić, gradonačelnik tog grada.\n"Problem migracija nije samo problem Bihaća i Unsko-sanskog kantona, nego cijele države i svi se moraju time baviti. Upozoravam da nećemo dozvoliti haos u Bihaću i da, ukoliko krene stampedo migranata o kojima niko neće da vodi računa, otvorićemo pet novih Vučjaka ukoliko bude potrebno i o tome će neko morati voditi računa", izjavio je Fazlić.\nOn je komentarisao i pismo Johana Zatlera, šefa Delegacije Evropske unije u BiH, u kojem se on požalio na politiku vlasti u USK prema migrantima i izbjeglicama, te istakao zabrinutost zbog najava o zatvaranju centra "Bira" i odnosa prema maloljetnim migrantima.\nPodsjećamo da je Zatler u pismu skrenuo pažnju na zastrašivanje humanitarnih partnera, kao i na to da je otvaranje ili zatvaranje prihvatnih centara za migrante u isključivoj nadležnosti Ministarstva sigurnosti BiH, te upozorio na mogućnost uskraćivanja humanitarne pomoći.\n"Evropska unija je naš najznačajniji partner i donator i da nije njih bilo u posljednje tri godine ovdje bi bila prava katastrofa. Svima je u interesu da se kroz zajednički dijalog pronađu rješenja i nastavi dobar posao koji smo uradili u proteklom periodu jer je 70.000 migranata prošlo kroz naš kanton", istakao je Fazlić.\nI pored pomenutog pisma, ministar unutrašnjih poslova USK Nermin Kljajić najavio je u narednim danima aktivnosti čiji je cilj da se rasformira i zatvori centar "Bira", a da se preostali migranti koji tamo borave, njih oko 700, prebace u prihvatni kamp Lipa.\nSmanjena vidljivost u planinskim predjelima\nPoliciji naređeno da blokira kamp Miral\nVažan projekat Organizacije "4 life": Prinosi će biti donirani djeci\nNa Jahorini realizovana vježba spasavanja skijaša iz gondole\nU BiH u srijedu sunčano uz malu oblačnost\nOd kardiovaskularnih bolesti u RS godišnje umre 7.000 ljudi\nNastavak saradnje Organizacije UDAS i Grada Banja Luka


Hercegovačko neretvanski kanton proglasio stanje elementarne nepogode\nVlada Hercegovačko-neretvanskog kantona proglasila je danas stanje elementarne nepogode na području ovog kantona.\n"Ova odluka donesena je na prijedlog kantonalnog Štaba civilne zaštite i znači da se mogu angažovati svi potrebni resursi, a nakon okončanja nepogode moguće je sa komisijama izaći na teren i pokrenuti proces eventualne nadoknade štete", rekao je portparol kantonalne Vlade Pero Pavlović.\nUz pomoć dva helikoptera, od kojih je jedan ustupila Turska, i snaga na terenu koje su pristigle i iz drugih kantona, stanje u opštini Konjic znatno je bolje nego prethodnih dana, a požar na području Boračkog jezera konačno je stavljen pod kontrolu.\nOsim Konjica, stanje se djelimično stabilizovalo i u Jablanici, pa se protivpožarna linija iznad sela Glogošnica, Šanica, Ravna Bijela i Dragan Selo stalno nadzire i drži pod kontrolom.\nZbog jakog požara koji se širi u predjelu Cetinje u jablaničkoj opštini zatraženo je što skorije reagovanje vazdušnih snaga.\nU Mostaru su i dalje aktivna dva velika požara koji se zbog nepristupačnog i miniranog terena ne mogu gasiti, a riječ je o vatrenim stihijama na lokaciji Ruište-Potporim-Humi-Prijevorac te Zijemlje-Vilino polje-Pločno pa sve do padina Veleža.\nU južnoj Hercegovini stanje se stabilizuje, iako još uvijek postoji opasnost od aktiviranja požarišta na dijelu opština Čapljina i Čitluk.


Stanić sutra u posjeti Opštoj bolnici Gradiška\n19.04.2013. / 17:12\nBANJALUKA, Ministar zdravlja i socijalne zaštite Republike Srpske Slobodan Stanić posjetiće sutra Opštu bolnicu Gradiška gdje će se sastati sa rukovodstvom ove zdravstvene ustanove.\nObustava zapošljavanja u Fondu zdravstvenog osiguranja\n15.04.2013. / 12:01\nBANJALUKA, Ministar zdravlja i socijalne zaštite Republike Srpske Slobodan Stanić obavijestio je jutros rukovodstvo Fonda zdravstvenog osiguranja Srpske da odmah, do daljeg, obustave prijem radnika na određeno ili neodređeno vrijeme.\nStanić: Hitno donijeti akte o unutrašnjoj organizaciji\n12.04.2013. / 15:49\nBANJALUKA, Ministar zdravlja i socijalne zaštite Republike Srpske Slobodan Stanić rekao je da je u banjalučkom Kliničkom centru /KC/ potrebno hitno donijeti nove akte o unutrašnjoj organizaciji i sistematizaciji.\nOtkazi za 200 radnika Kliničkog centra Banjaluka\n12.04.2013. / 9:17\nBANJALUKA, Za oko 200 radnika Kliničkog centra Banjaluka koji su bili zaposleni na određeno vrijeme neće biti produžen ugovor, a moguće je da ista sudbina zadesi i neke od zaposlenih na osnovu ugovora o privremenim i povremenim poslovima.\nMinistar Stanić sutra u Nevesinju i Bileći, u četvrtak u Trebinju\n09.04.2013. / 19:05\nBANJALUKA, Ministar zdravlja i socijalne zaštite Republike Srpske Slobodan Stanić posjetiće sutra Opštu bolnicu i Dom zdravlja u Nevesinju i Dom zdravlja u Bileći.\nGranulić: Podrška Staniću dok radi u interesu zdravstva\n08.04.2013. / 19:42\nBANJALUKA, Sindikat zdravstva i socijalne zaštite Republike Srpske podržavaće rad novog ministra zdravlja i socijalne zaštite Republike Srpske Slobodana Stanića, sve dok bude radio u interesu radnika i zdravstvenog sistema Srpske, rekao je danas predsjednik tog sindikata Milenko Granulić.\nStanić: Nesavjesno poslovanje biće sankcionisano\n05.04.2013. / 11:08\nBANJALUKA, Ministar zdravlja Republike Srpske Slobodan Stanić poručio je da će biti sankcionisani svi direktori zdravstvenih ustanova u Srpskoj za koje se utvrdi da su nesavjesnim radom ugrozili poslovanje bolnica ili domova zdravlja.\nZaštititi domaću poljoprivrednu proizvodnju\n30.03.2013. / 16:48\nBANJALUKA, Predsjednik Vlade Republike Srpske Željka Cvijanović, resorni ministri i predstavnici nadležnih institucija Srpske razmatrali su danas situaciju u vezi sa izvozom domaćih proizvoda biljnog i životinjskog porijekla na tržište EU nakon što Hrvatska postane članica 1. jula.\nCvijanović sa ministrima poljoprivrede i zdravlja\n30.03.2013. / 11:06\nBANJALUKA, Predsjednik Vlade Republike Srpske Željka Cvijanović razgovaraće danas sa ministrom poljoprivrede, šumarstva i vodoprivrede Stevom Mirjanićem i ministrom zdravlja i socijalne zaštite Republike Srpske Slobodanom Stanićem.\nCvijanovićeva sa ministrima poljoprivrede i zdravlja\n29.03.2013. / 19:07\nBANJALUKA, Predsjednik Vlade Republike Srpske Željka Cvijanović razgovaraće sutra sa ministrom poljoprivrede, šumarstva i vodoprivrede Stevom Mirjanićem i ministrom zdravlja i socijalne zaštite Republike Srpske Slobodanom Stanićem.\nStanić: Ne mogu reći da neće biti otpuštanja radnika\n25.03.2013. / 17:49\nPRIJEDOR, Ministar zdravlja i socijalne zaštite Republike Srpske Slobodan Stanić izjavio je danas da ne može u ovom trenutku reći da u pojedinim zdravstvenim ustanovama neće biti otpuštanja viška radnika, odnosno smanjenja broja zaposlenih.\nStanić: Prioritet – funkcionisanje ustanova i plate\n22.03.2013. / 17:36\nBANJALUKA, Prioritet Ministarstva zdravlja i socijalne zaštite Republike Srpske biće funkcionisanje zdravstvenih ustanova u postojećem kapacitetu i plate zaposlenih, poručeno je sa današnje sjednice Republičkog odbora Sindikata zdravstva i socijalne zaštite.


Administrativni propusti "uzimaju danak": BiH ni u martu neće dobiti vakcine od "Kovaksa" | BL Portal\nAdministrativni propusti “uzimaju danak”: BiH ni u martu neće dobiti vakcine od “Kovaksa”\n23. Februara 2021. 20:11\n“Nakon nekoliko obavljenih razgovora sa kompanijom ‘Fajzer’ u posljednje tri sedmice sa žaljenjem vas obavještavamo da će se isporuka ovih doza biti odgođena sve dok se ne ispune dodatni zahtjevi ‘Fajzera’ za dubinskom analizom, koji daleko nadilaze procjene spremnosti koju je izvršio Regionalni odbor za procjenu”, navedeno je u pismu.\nZa ubrzanje rješenja problema, “Kovaks” nudi BiH organizaciju razgovora s predstavnicima “Fajzera”, prenosi portal Klix.\nS druge strane, iz Ministarstva civilnih poslova ranije su saopštili drugim nivoima da su ispunjene sve obaveze koje su do njih.\nTags: BiH, korona, Kovaks, vakcina\nKamere snimile jeziv zločin! Ubica ustaje i u mladu manekenku ispaljuje šest hitaca\n28. Februara 2021. 12:31\nRazbija predrasude: Palma pozvao Bila Gejtsa da dođe u Srbiju i proma domaće meso VIDEO\n28. Februara 2021. 12:25


Otvoren konkurs za Koka-kola program letnje prakse | Fakulteti\nOtvoren konkurs za Koka-kola program letnje prakse\nStudenti iz Crne Gore – stranci ili ne? 20/08\nFPN odgovorio studentima: Nemamo ni mi novca 16/10\nPrijave su otvorene od 12. marta do 09. aprila, a praksa traje 6 nedelja, u periodu od 06. jula do 17. avgusta,\nStudentska praksa u Coca-cola kompaniji\nProgram prakse studentima pruža priliku da steknu prva radna iskustva, kao i da kroz rad sa mentorima, edukaciju, treninge i upoznavanje funkcionisanja velikog poslovnog sistema uspešno započnu poslovnu karijeru i unaprede teorijski stečena znanja sa svojih fakulteta. U Coke summership programu do sada je učestvovalo blizu 150 polaznika, a više od 50 stipendista dobilo je zaposlenje u kompaniji.\nStudenti će tokom šestonedeljnog programa imati priliku da usavrše svoje liderske sposobnosti, poslovnu komunikaciju i efikasno upravljanje vremenom, veštine u upravljanju projektima, kao i veštine prezentovanja.\nNa nedeljnom nivou, polaznici će imati priliku da stiču iskustvo kroz četiri dana rada na konkretnom projektu sa mentorom, a imaće i jedan dan interaktivnih predavanja u kojima su predavači top menadžeri kompanije, ali i stručnjaci iz poslovnih organizacija sa kojima kompanija sarađuje.\nStudenti koji završe program dobiće potvrdu o završenoj praksi, i ulaze u bazu za potencijalne zaposlene kompanije Coca-Cola HBC Srbija.\nViše informacija, kao i formular za prijavu naći ćete OVDE.\nPočinje drugi upisni rok\nUskoro počinje isplata rata stipendija za izuzetno nadarene studente\nBeograd: Sajam poslova i praksi - JobFair16\nDeveti po redu "Case Study Show" u Beogradu\nDodatni kriterijumi za prijavu na Poziv za talentovane mlade istraživače\nMeđunarodni letnji program za studente na GSI-FAIR 2020 – Učestvujte u istraživanju u glavnoj labora...


Radio TV Stara Pazova - Potvrda za upis u prvi razred i bez vakcine\nPotvrda za upis u prvi razred i bez vakcine\nSistematski pregledi predškolaca, kao obavezan deo pripreme za upis u osnovnu školu, u staropazovačkoj opštini počeli su u martu, ali su zbog virusa korona tokom vanrednog stanja prekinuti.\nCilj sistematskog pregleda jeste procena zdravstvenog stanja deteta i njegova zrelost za upis u prvi razred osnovne škole. Lekarsku potvrdu potrebnu za upis u prvi razred dobiće svi budući đaci, deca rođena 2013. i 2014. godine, istakla je dr. Alenka Bojić, načelnica pedijatrije staropazovačkog Doma zdravlja, dok će na vakcinaciju biti pozivani čim se aktuelna zdravstvena situacija normalizuje.\nPočetkom maja donet je novi pravilnik o imunizaciji na osnovu kog je važno da deca u odrđenom dobu dobiju vakcine protiv tuberkuloze, difterije, tetanusa, dečije paralize, velikog kašlja, malih boginja, rubele, zauški, hepatitisa B, oboljenja izazvanih hemofilusom influence tipa B i oboljenja izazvana streptokokom pneumonije.\nPedijatrija Doma zdravlja "Dr Jovan Jovanović - Zmaj" radi u dve smene, od 7 do 18 časova. Savetovalište za zdravu decu takođe radi redovno, posle ukidanja vanrednog stanja.


Grad Novi Pazar - Danas zaseda komisija za raspodelu sredstava medijima\nKomisija za ocenu projekata pristiglih na osnovu javnog poziva za sufinansiranje medijskih sadržaja koji je raspisao Grad Novi Pazar, zaseda danas. Komisiju koja je takođe formirana nakon raspisivanja javnog poziva čine sledeći članovi: Slobodan Radičević, član komisije na predlog Medijske koalicije (NUNS, UNS, NDNV, Lokal press i Anem), Zoran Marjanović na predlog RAB-a i Radojica Mali, kog je predložio COMNET.\nGrad je podržao je zahtev Nezavisnog udruženje novinara Vojvodine, Sandžačkog odbora za zaštitu ljudskih prava i sloboda i Akademske inicijative „Forum deset“ da delegiraju predstavnika civilnog društva koji će pratiti rad stručne komisije pri njenom odlučivanju o medijskim projektima pristiglim na konkurs za projektno sufinansiranje iz lokalnog bužeta.\n„Novi Pazar je jedan od malobrojnih gradova i opština u Srbiji, koji je dozvolio da predstavnici civilnog društva učestvuju u ovom procesu u svojstvu zvaničnih posmatrača. Ovakva odluka je izuzetno značajna zbog povećanja transparentnosti ali i zbog činjenice da sve komisije za ocenu medijskih projekata prati priča da su neporofesinalne i da rade pod pritiscima. Moja uloga jesete da ispratim rad stručne komisije koja zaseda po isteku javnog poziva. Nakon što evidentiram na koji način komisija radi i ocenjuje pristigle predloge projekata za 2019. godinu, organizacijama civilnog društva i novinarskim udruženjima podneću izveštaj o radu stručne komisije“, rekao je predstavnik civilnog društva Fahrudin Kladničanin.\nRukovodilac Odeljenja za informisanje Hana Salihagić podsetila je da je današnjem zasedanju sručne komisije prethodio javni poziv i da je postupak sproveden transparentno.\n„Sve ste mogli pratiti na sajtu Grada, od raspisivanja poziva, preko načina na koji je formirana komisija. Ceo postupak je vođen transparentno, a tako će biti do kraja“, rekla je Salihagić.\nPredlog odluke komisije za raspodelu sredstava u oblasti javnog informisanja Grada Novog Pazara će biti prosleđen Gradskom veću na odlučivanje. Nakon donošenja odluke ista će biti javno saopštena.